cyanic-selkie/wikianc huggingface dataset:
ಜಾವಾ (ದ್ವೀಪ)
ಜನಾಂಗೀಯತೆ ಮತ್ತು ಸಂಸ್ಕೃತಿ
ಇದು ಹೆಚ್ಚು ಜನಸಂಖ್ಯೆಯನ್ನು ಹೊಂದಿರುವುದಲ್ಲದೆ ಇಂಡೊನೇಷಿಯಾದ ದೊಡ್ಡ ದ್ವೀಪಗಳಿಗೆ ಹೋಲಿಸಿದರೆ ಜಾವಾವು ಜನಾಂಗಗಳ ಕಲೆಯುವಿಕೆಯಲ್ಲಿ ಏಕರೀತಿಯಲ್ಲಿದೆ. ಬರೀ ಎರಡು ಜನಾಂಗೀಯ ಗುಂಪುಗಳು ಸ್ಥಳೀಯ ದ್ವೀಪದ್ದಾಗಿವೆ ಅವೆಂದರೆ— ಜಾವನೀಸ್ ಮತ್ತು ಸುಂದನೀಸ್. ಮೂರನೆಯ ಗುಂಪು ಮದುರೆಸ್, ಜಾವಾದ ಉತ್ತರ ಪೂರ್ವ ತೀರದಲ್ಲಿ ಮದುರಾ ದ್ವೀಪದಲ್ಲಿ ವಾಸಿಸುವ ಜನರು, ಮತ್ತು ಅವರು ಪೂರ್ವ ಜಾವಾ ಹೆಚ್ಚಿನ ಸಂಖ್ಯೆಯಲ್ಲಿ ೧೮ನೆಯ ಶತಮಾನದಿಂದ ವಲಸೆ ಬಂದವರು. ದ್ವೀಪದ ಜನಸಂಖ್ಯೆಯ ಸುಮಾರು ಮೂರನೆಯ-ಎರಡು ಭಾಗದಷ್ಟು ಜಾವಾನೀಸರನ್ನು ಒಳಗೊಂಡಿದೆ, ಅಲ್ಲದೆ ಸುಂದನೇಸ್ ಮತ್ತು ಮದುರೆಸ್‌ನವರು ಕ್ರಮವಾಗಿ ೨೦% ಮತ್ತು ೧೦%ಗಳಷ್ಟಿವೆ.
ದ್ವೀಪದಲ್ಲಿ ನಾಲ್ಕು ಪ್ರಮುಖ ಸಾಂಸ್ಕೃತಿಕ ಪ್ರದೇಶಗಳು ಇವೆ: ಕೆಜಾವೆನ್ ಅಥವಾ ಜಾವನೀಸ್ ಹಾರ್ಟ್‌ಲ್ಯಾಂಡ್, ಪ್ಯಾಸಿಸಿರ್ ಪ್ರದೇಶದ ಉತ್ತರ ಕರಾವಳಿ ತೀರ, ಪಶ್ಚಿಮ ಜಾವಾದ ಸುಂದಾ ಪ್ರದೇಶಗಳು, ಮತ್ತು ಪೂರ್ವದ ಹೊರಚಾಚಿಕೊಂಡಿರುವ ಪ್ರದೇಶ, ಇದನ್ನು ಬ್ಲಂಬ್ಯಾಂಗನ್ ಎಂದೂ ಕರೆಯಲಾಗುತ್ತದೆ. ಜಾವಾದ ತೀರ ಪ್ರದೇಶದ ಜೊತೆಯಲ್ಲಿ ಸಾಂಸ್ಕೃತಿಕವಾಗಿ ಒಟ್ಟಾಗಿ ಸೇರುವ ಐದನೆಯ ಪ್ರದೇಶ ಮದುರಾ ಆಗಿದೆ. ಕೆಜಾವೆಸ್ ಜಾವನೀಸ್ ಸಂಸ್ಕೃತಿಯು ದ್ವೀಪದಲ್ಲಿ ಹೆಚ್ಚು ಪ್ರಬಲವಾಗಿದೆ. ಜಾವಾದ ಉಳಿದ ಉದಾತ್ತತೆಯು ಇಲ್ಲಿಯ ಮೂಲದ್ದೇ ಆಗಿದೆ, ಮತ್ತು ಇಂಡೊನೇಷಿಯಾದ ಸೇನೆ, ವ್ಯಾಪಾರ ಮತ್ತು ರಾಜಕೀಯ ಗಣ್ಯರು ಕೂಡಾ ಇಲ್ಲಿಯ ಮೂಲದವರೇ ಆಗಿದ್ದಾರೆ. ಇದರ ಭಾಷೆ, ಕಲೆ, ಮತ್ತು ಮರ್ಯಾದೆಗಳನ್ನು ದ್ವೀಪದ ಅತಿಹೆಚ್ಚು ಪರಿಷ್ಕೃತ ಮತ್ತು ಅನುಕರಣೀಯ. ಪಶ್ಚಿಮದಲ್ಲಿ ಬನ್ಯುಮಾಸ್ ಕ್ಷೇತ್ರ, ಪೂರ್ವದಲ್ಲಿ ಬ್ಲಿಟರ್ ಕ್ಷೇತ್ರಗಳು ಇಂಡೊನೇಷಿಯಾವು ಹೆಚ್ಚು ಫಲವತ್ತಾಗಲು ಕಾರಣವಾಗಿವೆ ಮತ್ತು ದಟ್ಟವಾದ ಜನಸಂಖ್ಯೆಯುಳ್ಳ ವ್ಯವಸಾಯ ಪ್ರದೇಶವಾಗಿದೆ.
ಮಧ್ಯ ಜಾವಾದ ನೈಋತ್ಯಭಾದಲ್ಲಿ, ಸಾಮಾನ್ಯವಾಗಿ ಇದನ್ನು ಬಾನ್ಯುಮಾಸನ್ ಪ್ರದೇಶವೆಂದು ಹೆಸರಿಸಲಾಗಿದೆ, ಸಾಂಸ್ಕೃತಿಕ ಮಿಶ್ರಣವಾಗಿದೆ; ಜಾವನೀಸ್ ಸಂಸ್ಕೃತಿ ಮತ್ತು ಸುಂದನೇಸ್ ಸಂಸ್ಕೃತಿಗಳನ್ನು ಒಟ್ಟಿಗೆ ಸೇರಿಸಿದ ಮಿಶ್ರಣದಿಂದ ಬ್ಯಾನ್ಯುಮಾಸನ್ ಸಂಸ್ಕೃತಿಯಾಗಿದೆ. ಯೋಗ್ಯಕರ್ತಾ ಮತ್ತು ಸುರಕರ್ತಾದ ಮಧ್ಯ ಜಾವನೀಸ್ ನ್ಯಾಯಾಲಯ ನಗರಗಳಾದ ಸಮಕಾಲೀನ ರಾಜರುಗಳು ವಸಾಹತು ಇಸ್ಲಾಮಿಕ್ ರಾಜ್ಯಕ್ಕಿಂತ ಮೊದಲು ಅವರ ವಂಶಾವಳಿಯನ್ನು ಕಂಡುಹಿಡಿದರು, ಆ ಸ್ಥಳಗಳನ್ನು ವಿಶೇಷವಾಗಿ ಜಾವನೀಸ್ ಸಂಸ್ಕೃತಿಯನ್ನು ಬೆಳೆಸಲು ಪ್ರಯತ್ನಿಸಿದರು. ಮಾದರಿಯಾದ ಜಾವಾ ಕಲೆಗಳಲ್ಲಿ ಗೇಮೆಲನ್ ಸಂಗೀತ ಮತ್ತು ವೇಯಾಂಗ್ ಪಪೆಟ್ ಪ್ರದರ್ಶನಗಳು ಸೇರಿವೆ.
ಆಗ್ನೇಯ ಏಷಿಯಾ ಪ್ರದೇಶದದಲ್ಲಿರುವ ಹಲವು ಪ್ರಭಾವಶಾಲಿ ರಾಜ್ಯಗಳಲ್ಲಿ ಒಂದಾಗಿದೆ, ಪರಿಣಾಮವಾಗಿ, ಬಹಳಷ್ಟು ಸಾಹಿತ್ಯವು ಜಾವನೀಸ್ ಲೇಖಕರಿಂದ ರಚಿಸಲ್ಪಟ್ಟಿದೆ. ಇವುಗಳಲ್ಲಿ ಕೆನ್ ಅರೋಕ್ ಮತ್ತು ಕೆನ್ ದೆದೆಸ್ ಒಳಗೊಂಡಿವೆ, ಅನಾಥ ಹುಡುಗನೊಬ್ಬ ರಾಜನಿಂದ ಕಿತ್ತುಕೊಂಡ ಕಥೆಯ್, ಮತ್ತು ಪುರಾತನ ಜಾವನೀಸ್ ರಾಜ್ಯದ ರಾಣಿಯನ್ನು ಮದುವೆಯಾಗಿದ್ದ; ಮತ್ತು ರಾಮಾಯಣ ಮತ್ತು ಮಹಾಭಾರತ ದ ಭಾಷಾಂತರಗಳು. ಪ್ರಮೋದ್ಯ ಅನಂತ ಟೋರ್‌ ಪ್ರಸಿದ್ಧ ಇಂಡೊನೇಶಿಯನ್ ಸಮಕಾಲೀನ ಲೇಖಕರು, ಜಾವಾದಲ್ಲಿ ತಾವು ಹುಟ್ಟಿ ಬೆಳೆದ ಅನುಭವವನ್ನು ಆಧರಿಸಿದ ಹಲವು ಕಥೆಗಳನ್ನು ಬರೆದಿದ್ದಾರೆ, ಮತ್ತು ಜಾವನೀಸ್ ಜನಪದ ಅದ್ಯಯನ ಮತ್ತು ಐತಿಹಾಸಿಕ ದಂತಕಥೆಗಳಲ್ಲಿ ಹಲವು ಅಂಶಗಳನ್ನು ಒಳಗೊಂಡಿದೆ.
ಭಾಷೆಗಳು
thumb|250px|ಜಾವಾ ಮಾತಾಡುವ ಭಾಷೆಗಳು (ಜಾವನೀಸರನ್ನು ಬಿಳಿಯಲ್ಲಿ ತೋರಿಸಲಾಗಿದೆ)
ಜಾವಾದಲ್ಲಿ ಮಾತನಾಡುವ ಮೂರು ಪ್ರಮುಖ ಭಾಷೆಗಳೆಂದರೆ ಜಾವಾನೀಸ್, ಸುಂದನೇಸ್ ಮತ್ತುಮದುರೆಸೆ. ಇಲ್ಲಿ ಮಾತನಾಡುವ ಇತರೆ ಭಾಷೆಗಳೆಂದರೆ ಬೆಟವಿ (ಮಲಯ್ ಸ್ಥಳೀಯ ಜಕಾರ್ತಾ ಪ್ರದೇಶದ ಪ್ರಾಂತಭಾಷೆಯಾಗಿದೆ), ಓಸಿಂಗ್ ಮತ್ತು ಟೆಂಗೆರೆಸ್ಸೆ (ಜಾವನೀಸ್‍ಗೆ ಹತ್ತಿರವಾದ ಸಂಬಂಧ ಹೊಂದಿದೆ), ಬದುಯ್ (ಸುಂದನಿಸ್‌ಗೆ ಸಂಬಂಧಿಸಿದೆ), ಕಂಗೆಯನೀಸ್ (ಮದುರೆಸ್‌ಗೆ ಹತ್ತಿರವಾದದ್ದು), ಬಾಲಿಬೆಸೆ, ಮತ್ತು ಬಾನ್ಯುಮಸನ್ ಹೆಚ್ಚುಪಾಲು ಜನಸಂಖ್ಯೆಯು ಇಂಡೊನೇಶಿಯನ್ ಭಾಷೆಯನ್ನೂ ಮಾತನಾಡುತ್ತಾರೆ, ಅದು ಅವರ ಎರಡನೆಯ ಭಾಷೆಯಾಗಿರುತ್ತದೆ.
ಧರ್ಮ
ಶೇಕಡಾ ೯೦ ಕ್ಕಿಂತಲೂ ಹೆಚ್ಚು ಜಾವಾದ ಜನರು ಮುಸ್ಲಿಮರಾಗಿದ್ದಾರೆ,  ಅಬ್ಯಾಂಗನ್ (ನಾಮಮಾತ್ರ ಅಥವಾ ಸಿಂಕ್ರೆಟಿಕ್) ಮತ್ತು ಸಂತ್ರಿ (ಹೆಚ್ಚು ಸಾಂಪ್ರದಾಯಿಕ) ಎರಡು ಜನಾಂಗಗಳ ಮಧ್ಯೆ ವಿಸ್ತಾರವಾದ ವ್ಯತ್ಯಾಸವಿದೆ. ಚಿಕ್ಕ ಹಿಂದು ಪ್ರದೇಶಗಳು ಜಾವಾದುದ್ದಕ್ಕೂ ಅಲ್ಲಲ್ಲಿ ಇವೆ, ಆದರೆ ಬಾಲಿ ನದಿಯ ಪೂರ್ವ ತೀರದಲ್ಲಿ ಹಿಂದು ಜನಸಂಖ್ಯೆ ಇದೆ, ವಿಶೇಷವಾಗಿ ಬಾನ್ಯುವಾಂಗಿ ನಗರದ ಸುತ್ತಮುತ್ತಲೂ. ದೊಡ್ಡ ನಗರಗಳಲ್ಲಿ ಕ್ರಿಶ್ಚಿಯನ್ ಸಮುದಾಯಗಳೂ ಇವೆ, ದಕ್ಷಿಣ ಮಧ್ಯ ಜಾವಾದ ಕೆಲ ಹಳ್ಳಿ ಪ್ರದೇಶಗಳಲ್ಲಿ ರೋಮನ್ ಕ್ಯಾಥೊಲಿಕರು ಇದ್ದಾರೆ. ಪ್ರಮುಖ ನಗರಗಳಲ್ಲಿ ಬುದ್ಧಿಸ್ಟ್ ಸಮುದಾಯಗಳೂ ಇವೆ, ಪ್ರಾಥಮಿಕವಾಗಿ ಚೈನೀಸ್ ಇಂಡೊನೇಷಿಯನ್ ಜನರಲ್ಲಿ ಇವೆ. ಇಂಡೊನೇಷಿಯನ್ ಸಂವಿಧಾನವು ಆರು ಧರ್ಮಗಳನ್ನು ಗುರುತಿಸುತ್ತದೆ. (ಇಂಡೊನೇಷಿಯಾದಲ್ಲಿ ಧರ್ಮಗಳನ್ನು ನೋಡಿ.)
ಜಾವಾವು ಧರ್ಮಗಳ ಮತ್ತು ಸಂಸ್ಕೃತಿಗಳ ಸಮ್ಮಿಳನ ಸ್ಥಾನವಾಗಿದೆ, ಇದರಿಂದಾಗಿ ವಿಸ್ತಾರವಾದ ಧಾರ್ಮಿಕ ನಂಬಿಕೆಗಳು ಸೃಷ್ಟಿಯಾಗಿವೆ. ಸಮಾಜದಲ್ಲಿರುವ ಎರಡು ಧರ್ಮಗಳಾದ ಶೈವಿಸಂ ಮತ್ತು ಬುದ್ಧಿಸಂಗಳು ಭಾರತೀಯ ಪ್ರಭಾವವನ್ನು ಹೊಂದಿವೆ, ಅವು ಸ್ಥಳೀಯ ಸಂಪ್ರದಾಯ ಮತ್ತು ಸಂಸ್ಕೃತಿಗಳೊಂದಿಗೆ ಮಿಶ್ರವಾಗಿವೆ. ಇದಕ್ಕೆ ಒಂದು ಸೇತುವೆ ಎಂದರೆ ಅಸೆಟಿಕ್‌ರು, ರೇಸಿ ಎಂದು ಕರೆಯಲ್ಪಡುವ ಇವರು ಅತೀಂದ್ರಿಯ ಅಭ್ಯಾಸಗಳನ್ನು ಹೇಳಿಕೊಟ್ಟರು. ಗುರುವಿನ ಪ್ರತಿನಿತ್ಯದ ಅಗತ್ಯಗಳನ್ನು ಪೂರೈಸುವ ವಿದ್ಯಾರ್ಥಿಗಳ ಮಧ್ಯೆ ರೇಸಿ ಇರುತ್ತಾನೆ. ರೇಸಿಯ ಅಧಿಕಾರವು ಕೇವಲ ಔಪಚಾರಿಕವಾದದ್ದು. ನ್ಯಾಯಾಲಯಗಳಲ್ಲಿ, ಬ್ರಾಹ್ಮಣ ಪಾದ್ರಿಗಳು ಮತ್ತು ಪುಡ್ಜಂಗಾ (ಪವಿತ್ರ ಗ್ರಂಥಕರ್ತರು) ಕಾನೂನು ಅಧಿಕಾರಿಗಳು ಮತ್ತು ಹಿಂದು ಕಾಸ್ಮಾಲಜಿಯನ್ನು ಅವರ ರಾಜಕೀಯ ಅಗತ್ಯಗಳಿಗೆ ಬಳಸಿಕೊಳ್ಳುತ್ತಾರೆ.
ಹಿಂದೂ ಧರ್ಮದ ನಂತರ ಬಂದಂತಹ ಇಸ್ಲಾಂ ಧರ್ಮ, ಸಾಂಪ್ರದಾಯಿಕ ಧಾರ್ಮಿಕ ನಮೂನೆಗಳಲ್ಲಿ ಬಲವಾಗಿ ಬೇರೂರಿತು. ಅಜ್ಞಾ ಪತ್ರ (ಕ್ಯಾಯಿ )ಯ ಮುಸ್ಲಿಂ ವಿದ್ಯಾರ್ಥಿಯು ಹೊಸ ಧಾರ್ಮಿಕ ಗಣ್ಯರಾದರು ಆಗ ಹಿಂದು ಪ್ರಭಾವಗಳು ಹಿಂದೆ ಸರಿದವು. ಇಸ್ಲಾಂ‌ನಲ್ಲಿ ಧಾರ್ಮಿಕ ನಾಯಕರ ವರ್ಗ ಶ್ರೇಣಿಯಿಲ್ಲ ಮತ್ತು ಮೂಲಭೂತ ಪೌರೋಹಿತ್ಯ ಕೂಡಾ ಇಲ್ಲ, ಆದರೆ ಡಚ್ ವಸಾಹತು ಸರ್ಕಾರವು ಮಸೀದಿ ಹಾಗೂ ಇಸ್ಲಾಮಿಕ್ ಶಾಲೆಗಳಿಗೆ ವಿಸ್ತಾರವಾದ ಶ್ರೇಣಿಯನ್ನು ಸ್ಥಾಪಿಸಿತು. ಜಾನಾನೀಸ್ ಪೆಸೇಂಟ್ರೆನ್ (ಇಸ್ಲಾಮಿಕ್ ಶಾಲೆಗಳು)ನಲ್ಲಿ, ಕ್ಯಾಯಿ ಯು ರೇಸಿ ಸಂಪ್ರದಾಯವನ್ನು ಶಾಶ್ವತಗೊಳಿಸಿದನು. ಅವನ ಸುತ್ತಮುತ್ತ ಇರುವ ವಿದ್ಯಾರ್ಥಿಗಳು ಅಗತ್ಯಗಳನ್ನು ಪೂರೈಸುತ್ತಾರೆ, ಹಾಗೂ ಶಾಲೆಯ ಸುತ್ತಮುತ್ತಲಿರುವ ರೈತರು ಕೂಡಾ.
ಇಸ್ಲಾಮಿಕ್‌ಗಿಂತಲೂ ಮೊದಲಿನ ಜಾವನ್ ಸಂಪ್ರದಾಯಗಳು ಇಸ್ಲಾಂ ಧರ್ಮವನ್ನು ಒಂದು ಅತೀತ ದಿಕ್ಕಿನಲ್ಲಿ ಪ್ರೋತ್ಸಾಹಿಸಿದವು. ಧಾರ್ಮಿಕ ನಾಯಕತ್ವದಲ್ಲಿ ಸಡಿಲವಾದ ರಚನೆ ಹೊಂದಿದ ಜಾವಾ ಸಮಾಜ ಸೃಷ್ಟಿಯಾಯಿತು, ಕ್ಯಾಯಿಸ್‌ ಗಳ ಮಧ್ಯೆ ಸುತ್ತುತ್ತಾ ಇಸ್ಲಾಮಿಕ್‌ಗಿಂತ ಮೊದಲಿನ ಮತ್ತು ಇಸ್ಲಾಮಿಕ್ ಸಿದ್ಧಾಂತ, ನಂಬಿಕೆ ಆಚಾರಗಳಲ್ಲಿ ಸಾಕಷ್ಟು ಏರುಪೇರುಗಳಾದವು. ಹಳ್ಳಿಗಳ ಜನರ ಮತ್ತು ಅಲೌಕಿಕ ಲೋಕಗಳ ಮಧ್ಯೆ ಕ್ಯಾಯೀಗಳು ಮಧ್ಯಸ್ಥಿಕೆ ವಹಿಸುತ್ತಾರೆ. ಆದಾಗ್ಯೂ, ಕ್ಯಾಯಿ ನಾಯಕತ್ವದ ರಚನೆಯಲ್ಲಿ ಬಿಗಿಯಾಗಿಲ್ಲದಿರುವಿಕೆಯ ಕಾರಣ ಅದು ಸ್ಚಿಸ್ಮ್‌ಗೆ ಉತ್ತೇಜನ ಸಿಕ್ಕಿತು. ಸಂಪ್ರದಾಯವಾದಿ ಕ್ಯಾಯಿಸ್‌ಗಳ ಮಧ್ಯೆ ತೀಕ್ಷ್ಣವಾದ ವಿಭಾಗಗಳಿವೆ, ಇಸ್ಲಾಮಿಕ್ ಕಾನೂನಿನಲ್ಲಿ ಮಿಸ್ಟಿಸಿಸಂ ಭೋದಿಸುವವರಿಗೆ ಅದನ್ನು ಬೋಧಿಸಲಾಗುತ್ತದೆ. ಇದಕ್ಕೆ ಪ್ರತಿಫಲವಾಗಿ, ಇಸ್ಲಾಮಿಕ್‌ನಲ್ಲಿ ನಂಬಿಕೆ ಇರುವ ಸಂತ್ರಿ ಮತ್ತು ಇಸ್ಲಾಮಿಕ್ ಅನಿಮಿಸ್ಟಿಕ್ ಮತ್ತು ಹಿಂದು-ಭಾರತೀಯ ನಂಬಿಕೆಗಳಲ್ಲಿ ವಿಶ್ವಾಸವಿರುವ ಅಬ್ಯಾಂಗನ್‌ ನಡುವೆ ವಿಭಾಗವಾಗಿದೆ.
ಸರ್ವೋಚ್ಚ ನ್ಯಾಯಾಲಯ
ಸರ್ವೋಚ್ಚ ನ್ಯಾಯಾಲಯ ವು(ಒಂದು ಅಂತ್ಯೋಪಾಯದ ನ್ಯಾಯಾಲಯ ,ಅಂದರೆ ತೀರ್ಪು ಪ್ರಶ್ನಾತೀತವಾದುದು ಎಂದು ಪರಿಗಣಿಸಲಾಗುತ್ತದೆ. ಕಾನೂನು ವ್ಯವಹಾರ, ಅಥವಾ ತೀರ್ಪು ; ಹೆಚ್ಚುವರಿ ಅಥವಾ ಉಚ್ಚ ನ್ಯಾಯಾಲಯ ; ಅಗ್ರ ಅಪೆಕ್ಸ್ ನ್ಯಾಯಾಲಯ ವೆಂದೂ ಸಹ ಕರೆಯಲ್ಪಡುತ್ತದೆ), ಕೆಲವು ಕಾನೂನು ವ್ಯಾಪ್ತಿಗಳಲ್ಲಿ, ಅದರ ಕಾನೂನು ವ್ಯವಸ್ಥೆಯೊಳಗಿನ ಉನ್ನತ ನ್ಯಾಯಾಂಗವಾಗಿದ್ದು, ಇಲ್ಲಿನ ಅಧಿಕೃತ ತೀರ್ಪು ಮತ್ತೊಂದು ನ್ಯಾಯಾಲಯದಿಂದ ಹೆಚ್ಚುವರಿ ಮರುವಿಮರ್ಶೆಗೆ ಒಳಪಡುವುದಿಲ್ಲ. ಇಂತಹ ನ್ಯಾಯಾಲಯಗಳಿಗೆ ನೇಮಕಾತಿಯು ಕಾನೂನು ವ್ಯಾಪ್ತಿಯೊಳಗೆ ಭಿನ್ನವಾಗಿರುತ್ತದೆ. ಕೋರ್ಟ್ಸ್ ಆಫ್ ಲಾಸ್ಟ್ ರೆಸಾರ್ಟ್(ಅಂತ್ಯೋಪಾಯದ ನ್ಯಾಯಾಲಯ) ಗಳು ಮೂಲತಃ ಅಪೀಲು(ಮೇಲ್ಮನವಿ)ನ್ಯಾಯಾಲಯಗಳ ಮಾದರಿಯಾಗಿ ಕಾರ್ಯನಿರ್ವಹಿಸುತ್ತವೆ, ಸಣ್ಣ ಪ್ರಮಾಣದ ವಿಚಾರಣಾ ನ್ಯಾಯಾಲಯಗಳು ಅಥವಾ ಮಧ್ಯಂತರ ಮೇಲ್ಮನವಿ ನ್ಯಾಯಾಲಯಗಳಿಂದ ಮೇಲ್ಮನವಿಗಳ ವಿಚಾರಣೆ ಮಾಡುವುದು ಇದರ ಕೆಲಸ. ವಾಸ್ತವವಾಗಿ ಹಲವು ರಾಷ್ಟ್ರಗಳು ಬಹುತೇಕ "ಸರ್ವೋಚ್ಚ ನ್ಯಾಯಾಲಯ"ಗಳನ್ನು ಹೊಂದಿರುತ್ತವೆ, ಜೊತೆಗೆ ಪ್ರತಿಯೊಂದು ಒಂದು ನಿರ್ದಿಷ್ಟ ಭೌಗೋಳಿಕ ಪ್ರದೇಶಕ್ಕೆ ಅಥವಾ ಒಂದು ನಿರ್ದಿಷ್ಟ ಕಾನೂನು ವ್ಯಾಪ್ತಿಗೆ ಅನ್ವಯವಾಗುವಂತೆ ಅಂತ್ಯೋಪಾಯದ ನ್ಯಾಯಾಲಯಗಳನ್ನು ಹೊಂದಿರುತ್ತವೆ. ಒಕ್ಕೂಟ ಅಥವಾ ಫೆಡರಲ್ ಆಡಳಿತ ವ್ಯವಸ್ಥೆ ಹೊಂದಿರುವ ಅಮೆರಿಕ ಸಂಯುಕ್ತ ಸಂಸ್ಥಾನವು ಸುಪ್ರೀಂ ಕೋರ್ಟ್ ಆಫ್ ದಿ ಯುನೈಟೆಡ್ ಸ್ಟೇಟ್ಸ್ ಎಂಬ ಏಕೈಕ ಸರ್ವೋಚ್ಚ ನ್ಯಾಯಾಲಯವನ್ನು ಹೊಂದಿದೆ, ಆದರೆ ಪ್ರತಿಯೊಂದು U.S. ರಾಜ್ಯವು ತನ್ನದೇ ಆದ ಉಚ್ಚ ನ್ಯಾಯಾಲಯಗಳನ್ನು ಹೊಂದಿರುತ್ತದೆ, U.S.ನ ಸರ್ವೋಚ್ಚ ನ್ಯಾಯಾಲಯಕ್ಕೆ ಇವುಗಳ ಮೇಲೆ ಫೆಡರಲ್ ಕಾನೂನಿಗೆ ಸಂಬಂಧಿಸಿದಂತೆ ಮಾತ್ರ ಅಧಿಕಾರವಿರುತ್ತದೆ. ಇತರ ಕಾನೂನು ಕ್ಷೇತ್ರಗಳು ಆಸ್ಟ್ರಿಯಾದಲ್ಲಿರುವ ಪ್ರತ್ಯೇಕ ಸಾಂವಿಧಾನಿಕ ನ್ಯಾಯಾಲಯ ಮಾದರಿಯನ್ನು ಅನುಸರಿಸುತ್ತವೆ.(ಈ ಮಾದರಿಯು ಜೆಕೊಸ್ಲೋವಾಕ್ ಸಂವಿಧಾನದಲ್ಲಿ ಮೊದಲು ಜಾರಿಯಾಗಿ ನಂತರ ೧೯೨೦ರಲ್ಲಿ ಆಸ್ಟ್ರಿಯನ್ ಸಂವಿಧಾನದಲ್ಲಿ ಬಳಕೆಗೆ ಬಂದಿತು). ಇಷ್ಟೇ ಅಲ್ಲದೆ, ಉದಾಹರಣೆಗೆ ಫಿನ್ಲ್ಯಾಂಡ್, ಸ್ವೀಡನ್, ಜೆಕ್ ರಿಪಬ್ಲಿಕ್, ಪೋಲಂಡ್, ರಿಪಬ್ಲಿಕ್ ಆಫ್ ಚೀನಾದಲ್ಲಿ ಪ್ರತ್ಯೇಕ ಸರ್ವೋಚ್ಚ ಆಡಳಿತಾತ್ಮಕ ನ್ಯಾಯಾಲಯಗಳಿವೆ, ಈ ನ್ಯಾಯಾಲವು ನೀಡುವ ತೀರ್ಪು ಅಂತಿಮವಾಗಿದ್ದು, ಇವುಗಳ ಕಾನೂನು ವ್ಯಾಪ್ತಿಯು ಸರ್ವೋಚ್ಚ ನ್ಯಾಯಾಲಯದೊಂದಿಗೆ ಅತಿಕ್ರಮಿಸುವುದಿಲ್ಲ. U.S.ನ ಟೆಕ್ಸಾಸ್ ಹಾಗು ಓಕ್ಲಹೋಮ ರಾಜ್ಯಗಳೂ ಸಹ ಕಾನೂನು ವಿಷಯಗಳನ್ನು ಅಂತ್ಯೋಪಾಯದ ಎರಡು ಪ್ರತ್ಯೇಕ ನ್ಯಾಯಾಲಯಗಳ ನಡುವೆ ವಿಭಾಗಿಸುತ್ತವೆ, ಒಂದು ನ್ಯಾಯಾಲಯವು ಕ್ರಿಮಿನಲ್ ಮೊಕದ್ದಮೆಗಳ ಬಗ್ಗೆ ವಿಚಾರಣೆ ನಡೆಸಿದರೆ ಮತ್ತೊಂದು ಸಿವಿಲ್ ಮೊಕದ್ದಮೆಗಳ ಬಗ್ಗೆ ವಿಚಾರಣೆ ನಡೆಸುತ್ತವೆ.
ಕಾಮನ್ವೆಲ್ತ್ ಕಾನೂನು ವ್ಯಾಪ್ತಿಯೊಳಗೆ, ಐತಿಹಾಸಿಕವಾಗಿ ಮೊದಲ ಉಚ್ಚ ನ್ಯಾಯಾಲಯವನ್ನು ಬ್ರಿಟಿಶ್ ವಸಾಹತು ಅಧಿಕಾರವು ಸ್ಥಾಪಿಸಿತು, ಇದು ಮಾದರಿಯಾಗಿ ಸರ್ವೋಚ್ಚ ನ್ಯಾಯಾಲಯವೆಂದು ಕರೆಯಲ್ಪಟ್ಟಿತು, ಇದು ಮೂಲ(ಅದೆಂದರೆ, ವಿಚಾರಣಾ ನ್ಯಾಯಾಲಯ) ಹಾಗು ಮೊದಲ-ದರ್ಜೆ ಮೇಲ್ಮನವಿ ಕಾನೂನುವ್ಯಾಪ್ತಿಯನ್ನು ಹೊಂದಿರುವುದರ ಜೊತೆಗೆ ಅಂತಿಮ ಮೇಲ್ಮನವಿಗಳನ್ನು ಲಂಡನ್ ನ ಪ್ರಿವಿ ಕೌನ್ಸಿಲ್ ಗೆ ಸಲ್ಲಿಸಲಾಗುತ್ತಿತ್ತು. ಕಾಲಾನಂತರದಲ್ಲಿ, ಅಂತಿಮ ಮನವಿಗಳನ್ನು ಹೊಸದಾಗಿ ರಚನೆಯಾದ ಸ್ಥಳೀಯ ಮೇಲ್ಮನವಿ ವಿಚಾರಣಾ ನ್ಯಾಯಾಲಯಗಳು ಪರಿಶೀಲಿಸುತ್ತಿದ್ದವು. ಅಲ್ಲದೇ ಕೆಲವೊಂದು ಕಾನೂನು ವ್ಯಾಪ್ತಿಯೊಳಗೆ ಹಿಂದಿನ ಸುಪ್ರೀಂ ಕೋರ್ಟ್ ನ್ನು(ಸರ್ವೋಚ್ಚ ನ್ಯಾಯಾಲಯ) ಹೈ ಕೋರ್ಟ್(ಉಚ್ಚ ನ್ಯಾಯಾಲಯ) ಎಂದು(ಉದಾಹರಣೆಗೆ, ನ್ಯೂಜಿಲ್ಯಾಂಡ್, ಹಾಂಕಾಂಗ್), ಕೋರ್ಟ್ ಆಫ್ ಕ್ವೀನ್'ಸ್ ಬೆಂಚ್ ಅಥವಾ(ಉದಾಹರಣೆಗೆ ಆಲ್ಬರ್ಟ, ಮನಿತೋಬ)ಉಚ್ಚ ನ್ಯಾಯಾಲಯವೆಂದು ಮರುನಾಮಕರಣ ಮಾಡಲಾಯಿತು, ಆದರೆ ಮತ್ತೆ ಕೆಲವು ರಾಷ್ಟ್ರಗಳಲ್ಲಿ(ಉದಾಹರಣೆಗೆ ಆಸ್ಟ್ರೇಲಿಯನ್ ರಾಜ್ಯಗಳು ಹಾಗು ಕೆಲವು ಕೆನೆಡಿಯನ್ ಪ್ರಾಂತ್ಯಗಳು)ಇದೀಗ ನ್ಯಾಯಾಲಯಗಳು ಕೇವಲ ವಿಚಾರಣಾ ನ್ಯಾಯಾಲಯಗಳಾಗಿದ್ದು, ಅವುಗಳು ರಾಷ್ಟ್ರದಲ್ಲಿ ಅಪೆಕ್ಸ್ ನ್ಯಾಯಾಲಯವಾಗಿ ಕಾರ್ಯ ನಿರ್ವಹಿಸದಿದ್ದರೂ ಸಹ, ಸುಪ್ರೀಂ ಕೋರ್ಟ್ ಎಂಬ ಹೆಸರನ್ನು ಹಾಗೆ ಉಳಿಸಿಕೊಳ್ಳಲಾಗಿದೆ.(ಕೆಳಗೆ ನೀಡಲಾಗಿರುವ ಪ್ರತ್ಯೇಕ ರಾಷ್ಟ್ರಗಳ ವಿಭಾಗದಲ್ಲಿ ಇದರ ಬಗೆಗಿನ ಮಾಹಿತಿಯನ್ನು ನೋಡಿ).
ಹಲವು ಉಚ್ಚ ನ್ಯಾಯಾಲಯಗಳು ತಾವು ನೀಡುವ ತೀರ್ಪಿನ ಮೂಲಕ ಹಿಂತೀರ್ಪು ನ್ಯಾಯವು ತಮ್ಮ ತಮ್ಮ ಕಾನೂನು ವ್ಯಾಪ್ತಿಗೆ ಅನ್ವಯವಾಗುವಂತೆ ರೂಪಿಸುತ್ತವೆ, ಅಥವಾ ಒಂದು ಸಮಾನವಾದ ವ್ಯಾಖ್ಯಾನವನ್ನು ಪರಿಪಾಲಿಸಲು ಸಿವಿಲ್ ಕಾನೂನುಗಳುಳ್ಳ ರಾಷ್ಟ್ರಗಳಲ್ಲಿ ನಿಯಮಾವಳಿಗಳನ್ನು ಪ್ರಕಟಿಸಲಾಗುತ್ತದೆ:
ಆಸ್ಟ್ರೇಲಿಯಾ
ಆಸ್ಟ್ರೇಲಿಯಾದಲ್ಲಿ, ೧೯೮೬ರಲ್ಲಿ ಆಸ್ಟ್ರೇಲಿಯನ್ ಆಕ್ಟ್ ನ ಅನುಮೋದನೆ ಯೊಂದಿಗೆ ಆಸ್ಟ್ರೇಲಿಯಾದ ಹೈಕೋರ್ಟ್ ಅಂತ್ಯೋಪಾಯದ ನ್ಯಾಯಾಲಯವಾಯಿತು. ಈ ಕಾಯಿದೆಯು ಪ್ರಿವಿ ಕೌನ್ಸಿಲ್ ಗೆ ಅಂತಿಮ ಮೇಲ್ಮನವಿ ಸಲ್ಲಿಸುವ ಹಕ್ಕನ್ನು ರದ್ದುಪಡಿಸಿತು. ಪ್ರತಿಯೊಂದು ರಾಜ್ಯ ಹಾಗು ಭೂಪ್ರದೇಶಗಳು ತಮ್ಮದೇ ಆದ ಸರ್ವೋಚ್ಚ ನ್ಯಾಯಾಲಯಗಳನ್ನು ಹೊಂದಿದ್ದವು, ಇದು ಆ ರಾಜ್ಯದ/ಭೂಪ್ರದೇಶದ ಉಚ್ಚ ನ್ಯಾಯಾಲಯವಾಗಿತ್ತು. ಇತರ ಕಾನೂನು ವ್ಯಾಪ್ತಿಯೊಳಗೆ ಬರುವವರಿಗೆ ಇದು ಕೆಲವು ತಪ್ಪು ಗ್ರಹಿಕೆಗೆ ಎಡೆಮಾಡಿಕೊಟ್ಟಿದೆ ಏಕೆಂದರೆ "ಸುಪ್ರೀಂ ಕೋರ್ಟ್" ಎಂಬ ಪದವು ಅಂತ್ಯೋಪಾಯದ ನ್ಯಾಯಾಲಯಕ್ಕೆ ಸೂಚಿತವಾಗಬಹುದೆಂದು ತಪ್ಪು ಕಲ್ಪನೆ ಉಂಟಾಗಬಹುದು. ಇದಕ್ಕೆ ಕಾರಣ ಆಸ್ಟ್ರೇಲಿಯಾದ ಉಚ್ಚ ನ್ಯಾಯಾಲಯವನ್ನು ಸಂಪೂರ್ಣ ಐತಿಹಾಸಿಕವಾಗಿ "ಸರ್ವೋಚ್ಚ ನ್ಯಾಯಾಲಯವೆಂದು" ಹೆಸರಿಸಲಾಗಿಲ್ಲ. ಆಸ್ಟ್ರೇಲಿಯನ್ ವಸಾಹತು ನೆಲೆಗಳ ಒಕ್ಕೂಟಗಳನ್ನು ಆಸ್ಟ್ರೇಲಿಯಾದ ರಾಜ್ಯಗಳಾಗಿ ಮಾರ್ಪಡಿಸುವ ಮುಂಚೆ(೧೯೦೧), ಪ್ರತಿಯೊಂದು ವಸಾಹತು ನೆಲೆಯು ತನ್ನದೇ ಆದ ಸ್ವತಂತ್ರ ಕಾನೂನು ವ್ಯವಸ್ಥೆ ಹೊಂದಿರುವುದರ ಜೊತೆಗೆ ಸರ್ವೋಚ್ಚ ನ್ಯಾಯಾಲಯವನ್ನು ಹೊಂದಿತ್ತು, ಇದು ವಾಸ್ತವಿಕವಾಗಿ ವಸಾಹತು ನೆಲೆಯೊಳಗೆ ಉನ್ನತ ನ್ಯಾಯಾಲಯವಾಗಿತ್ತು(ಜೊತೆಗೆ ಪ್ರಿವಿ ಕೌನ್ಸಿಲ್ ಗೆ ಮೇಲ್ಮನವಿ ಸಲ್ಲಿಸುವ ಹಕ್ಕನ್ನು ಹೊಂದಿತ್ತು). ಒಕ್ಕೂಟಕ್ಕೆ, ಸಂವಿಧಾನವು ಫೆಡರಲ್ "ಸರ್ವೋಚ್ಚ ನ್ಯಾಯಾಲಯ"ವನ್ನು ಸ್ಥಾಪಿಸುವ ಅವಕಾಶವನ್ನು ನೀಡಿತು, "ಉಚ್ಚ ನ್ಯಾಯಾಲಯ"ವೆಂಬ ಹೆಸರು ಪಡೆದ ಇದು ರಾಜ್ಯದ ಸರ್ವೋಚ್ಚ ನ್ಯಾಯಾಲಯಗಳಿಂದ ಬಂದ ಮೇಲ್ಮನವಿಗಳ ವಿಚಾರಣೆ ನಡೆಸುವ ಅಧಿಕಾರವನ್ನು ಪಡೆದಿತ್ತು. ಆಸ್ಟ್ರೇಲಿಯನ್ ರಾಜಧಾನಿಯ ಭೂಪ್ರದೇಶ ಹೊರತುಪಡಿಸಿ, ಪ್ರತಿ ರಾಜ್ಯದ ಸರ್ವೋಚ್ಚ ನ್ಯಾಯಾಲಯವು ಎರಡು ವಿಭಾಗಗಳಾಗಿ ವಿಂಗಡಣೆಯಾಗಿದೆ: ವಿಚಾರಣಾ ವಿಭಾಗ ಹಾಗು ಮೇಲ್ಮನವಿ ನ್ಯಾಯಾಲಯ. ACT ಸರ್ವೋಚ್ಚ ನ್ಯಾಯಾಲಯದಿಂದ ಬಂದ ಮೇಲ್ಮನವಿಗಳನ್ನು ಆಸ್ಟ್ರೇಲಿಯಾದ ಉಚ್ಚ ನ್ಯಾಯಾಲಯದಲ್ಲಿ ವಿಚಾರಣೆ ನಡೆಸಲಾಗುತ್ತದೆ. ಉಚ್ಚ ನ್ಯಾಯಾಲಯದ ಪ್ರಸಕ್ತ ನ್ಯಾಯಮೂರ್ತಿ ರಾಬರ್ಟ್ ಫ್ರೆಂಚ್.
ಬಾಂಗ್ಲಾದೇಶ
ಬಾಂಗ್ಲಾದೇಶದ ಸರ್ವೋಚ್ಚ ನ್ಯಾಯಾಲಯವನ್ನು ೧೯೭೨ರ ಬಾಂಗ್ಲಾದೇಶ ಸಂವಿಧಾನದ ನಿಬಂಧನೆಗಳ ಮೂಲಕ ರಚಿಸಲಾಗಿದೆ. ಸರ್ವೋಚ್ಚ ನ್ಯಾಯಾಲಯದಲ್ಲಿ ಎರಡು ವಿಭಾಗಗಳಿವೆ, ಅದೆಂದರೆ (a)ಮೇಲ್ಮನವಿ ವಿಭಾಗ ಹಾಗು(b) ಉಚ್ಚ ನ್ಯಾಯಾಲಯ ವಿಭಾಗ. ಮೇಲ್ಮನವಿ ವಿಭಾಗವು, ಮೇಲ್ಮನವಿ ಸಲ್ಲಿಕೆಗೆ ಇರುವ ಉನ್ನತ ನ್ಯಾಯಾಲಯವಾಗಿದೆ. ಅಲ್ಲದೇ ಸಾಮಾನ್ಯವಾಗಿ ಆರಂಭಿಕ ವಿಚಾರಣೆಯ ನ್ಯಾಯಾಲಯದ ಅಧಿಕಾರಗಳನ್ನು ಚಲಾಯಿಸುವುದಿಲ್ಲ. ಇದಕ್ಕೆ ವಿರುದ್ಧವಾಗಿ, ಉಚ್ಚ ನ್ಯಾಯಾಲಯ ವಿಭಾಗವು ಸಾಂಸ್ಥಿಕ ಹಾಗು ನೌಕಾ ಇಲಾಖೆಗೆ ಸಂಬಂಧಿಸಿದ ವಿಷಯಗಳ ಆರಂಭಿಕ ವಿಚಾರಣೆ ನಡೆಸುತ್ತದೆ. ಬಾಂಗ್ಲಾದೇಶದ ಸರ್ವೋಚ್ಚ ನ್ಯಾಯಾಲಯವು ಬಾಂಗ್ಲಾದೇಶ ಸಂವಿಧಾನವನ್ನು ರಕ್ಷಿಸಿ ಅದರ ಪಾಲನೆಯನ್ನು ಮಾಡುತ್ತದೆ.
ಬಾಂಗ್ಲಾದೇಶ ಸರ್ವೋಚ್ಚ ನ್ಯಾಯಾಲಯದ ಮೇಲ್ಮನವಿ ವಿಭಾಗದ ತೀರ್ಪುಗಳನ್ನು ಚಾನ್ಸರಿ ಲಾ ಕ್ರೋನಿಕಲ್ಸ್ ನಲ್ಲಿ ಕಾಣಬಹುದು - ಇದು ಬಾಂಗ್ಲಾದೇಶದ ಮೊದಲ ಆನ್ಲೈನ್ ಹಿಂತೀರ್ಪುಗಳ ದತ್ತಾಂಶ ಸಂಗ್ರಹ.
ಕೆನಡಾ
ಕೆನಡಾದಲ್ಲಿ, ಕೆನಡಾದ ಸರ್ವೋಚ್ಚ ನ್ಯಾಯಾಲಯವನ್ನು ೧೮೭೫ರಲ್ಲಿ ಸ್ಥಾಪಿಸಲಾಯಿತು, ಆದರೆ ಜುಡಿಷಲ್ ಕಮಿಟಿ ಆಫ್ ದಿ ಪ್ರಿವಿ ಕೌನ್ಸಿಲ್(ಪ್ರಿವಿ ಕೌನ್ಸಿಲ್ ನ ನ್ಯಾಯಾಂಗ ಸಮಿತಿ)ಗೆ ಮೇಲ್ಮನವಿ ಸಲ್ಲಿಸುವ ಹಕ್ಕನ್ನು ೧೯೪೯ ರದ್ದುಪಡಿಸಿದ ನಂತರವಷ್ಟೇ ದೇಶದ ಉಚ್ಚ ನ್ಯಾಯಾಲಯವಾಯಿತು. ಈ ನ್ಯಾಯಾಲಯವು, ಮೇಲ್ಮನವಿ ನ್ಯಾಯಾಲಯಗಳು ರಾಷ್ಟ್ರದ ಪ್ರತಿಯೊಂದು ಪ್ರಾಂತಗಳು ಹಾಗು ಭೂಪ್ರದೇಶಗಳಿಗೆ ಸಂಬಂಧಿಸಿದಂತೆ  ನೀಡುವ ತೀರ್ಪನ್ನು ಪ್ರಶ್ನಿಸಿ ಮೇಲ್ಮನವಿ ವಿಚಾರಣೆಗಳನ್ನೂ ನಡೆಸುತ್ತದೆ. ಜೊತೆಗೆ ಫೆಡರಲ್ ಕೋರ್ಟ್ ಆಫ್ ಅಪೀಲ್ ನೀಡಿದ ತೀರ್ಪನ್ನು ಪ್ರಶ್ನಿಸಿ ಮೇಲ್ಮನವಿಗಳ ವಿಚಾರಣೆಯನ್ನು ನಡೆಸುತ್ತವೆ. ನ್ಯಾಯಾಲಯದ ತೀರ್ಪು ಅಂತಿಮವಾಗಿದ್ದು, ಫೆಡರಲ್ ನ್ಯಾಯಾಲಯಗಳು ಹಾಗು ಎಲ್ಲ ಪ್ರಾಂತಗಳ ಹಾಗು ಭೂಪ್ರದೇಶಗಳ ನ್ಯಾಯಾಲಯಗಳನ್ನು ಒಟ್ಟುಗೂಡಿಸುತ್ತವೆ. "ಸುಪ್ರೀಂ" ಎಂಬ ಪದವು ತಪ್ಪು ಗ್ರಹಿಕೆಯನ್ನು ಉಂಟುಮಾಡಬಹುದು, ಏಕೆಂದರೆ, ಬ್ರಿಟಿಶ್ ಕೊಲಂಬಿಯಾದ ಸರ್ವೋಚ್ಚ ನ್ಯಾಯಾಲಯವು ಅಂತಿಮವಾಗಿರುವುದಿಲ್ಲ. ಅಲ್ಲಿ ವಿಚಾರಣೆಗೊಳಪಟ್ಟ ವಿವಾದಾತ್ಮಕ ಮೊಕದ್ದಮೆಗಳು ಸಾಮಾನ್ಯವಾಗಿ ಉಚ್ಚ ನ್ಯಾಯಾಲಯಗಳಲ್ಲಿ ಮೇಲ್ಮನವಿಯನ್ನು ಮಾಡುತ್ತವೆ - ವಾಸ್ತವವಾಗಿ ಇಂತಹ ಪ್ರಕ್ರಿಯೆಯಲ್ಲಿ ಇದು ಒಂದು ಕಿರಿಯ ನ್ಯಾಯಾಲಯವೆನಿಸುತ್ತದೆ.
ಹಾಂಕಾಂಗ್
ಹಾಂಕಾಂಗ್ ನಲ್ಲಿ, ಹಾಂಕಾಂಗ್ ನ ಸವೋಚ್ಚ ನ್ಯಾಯಾಲಯವು(ಇದೀಗ ಇದು ಉಚ್ಚ ನ್ಯಾಯಾಲಯ ಎಂದು ಕರೆಯಲ್ಪಡುತ್ತದೆ), ಅದರ ವಸಾಹತು ಅವಧಿಯಲ್ಲಿ ಮೇಲ್ಮನವಿ ಸಲ್ಲಿಕೆ ಇದ್ದ ಅಂತಿಮ ನ್ಯಾಯಾಲಯವಾಗಿತ್ತು, ೧೯೯೭ರಲ್ಲಿ ಸಾರ್ವಭೌಮತ್ವದ ವರ್ಗಾವಣೆಯೊಂದಿಗೆ ಇದು ಕೊನೆಗೊಂಡಿತು. ಇತರ ಯಾವುದೇ ಬ್ರಿಟಿಷ ವಸಾಹತು ನೆಲೆಗಳಲ್ಲಿ ಇದ್ದಂತೆ, ಅಂತಿಮ ತೀರ್ಪು ನೀಡುವ ಅಧಿಕಾರವು, ಯುನೈಟೆಡ್ ಕಿಂಗ್ಡಮ್ ನ ಲಂಡನ್ ನಲ್ಲಿದ್ದ ಜುಡಿಷಲ್ ಕಮಿಟಿ ಆಫ್ ದಿ ಪ್ರಿವಿ ಕೌನ್ಸಿಲ್(JCPC) ನ ಕೈಯಲ್ಲಿತ್ತು. ಇದೀಗ ಅಂತಿಮ ತೀರ್ಪು ನೀಡುವ ಅಧಿಕಾರವನ್ನು ೧೯೯೭ರಲ್ಲಿ ರಚನೆಯಾದ ಕೋರ್ಟ್ ಆಫ್ ಫೈನಲ್ ಅಪೀಲ್ ನ ವಶದಲ್ಲಿದೆ. ಬೇಸಿಕ್ ಲಾನ(ಮೂಲಭೂತ ಕಾಯ್ದೆ) ಅಡಿಯಲ್ಲಿ, ಅದರ ಸಂವಿಧಾನ, ಭೂಪ್ರದೇಶವು ಸಂಪ್ರದಾಯ ಕಾನೂನು ವ್ಯಾಪ್ತಿಯಲ್ಲೇ ಉಳಿಯುತ್ತದೆ. ಇದರ ಪರಿಣಾಮವಾಗಿ, ಸಂಪ್ರದಾಯ ಕಾನೂನನ್ನು ಪಾಲಿಸುವ ಇತರ ಅಧಿಕಾರ ಕ್ಷೇತ್ರಗಳ(ಇಂಗ್ಲೆಂಡ್ ಹಾಗು ವೇಲ್ಸ್ ನ್ನು ಒಳಗೊಂಡಂತೆ) ನ್ಯಾಯಾಧೀಶರುಗಳನ್ನು ಇಲ್ಲಿಗೆ ನೇಮಕ ಮಾಡಿಕೊಳ್ಳಬಹುದು. ಜೊತೆಗೆ ಇವರು ಬೇಸಿಕ್ ಲಾನ ೯೨ನೇ ನಿಬಂಧನೆಯ ಪ್ರಕಾರ ನ್ಯಾಯಾಂಗಕ್ಕೆ ಸೇವೆ ಸಲ್ಲಿಸುವುದನ್ನು ಮುಂದುವರೆಸಬಹುದು. ಮತ್ತೊಂದು ಕಡೆಯಲ್ಲಿ, ಸ್ವತಃ ಬೇಸಿಕ್ ಲಾನ ಅಧಿಕಾರದ ವ್ಯಾಖ್ಯಾನವು ರಾಷ್ಟ್ರೀಯ ಕಾನೂನಾಗಿದ್ದು, ಬೀಜಿಂಗ್ ನಲ್ಲಿ ಸ್ಟ್ಯಾಂಡಿಂಗ್ ಕಮಿಟಿ ಆಫ್ ದಿ ನ್ಯಾಷನಲ್ ಪೀಪಲ್'ಸ್ ಕಾಂಗ್ರೆಸ್ಸ್ (NPCSC)ನ ವಶದಲ್ಲಿದೆ.(ಪೂರ್ವಾನ್ವಯ ಹೊಂದಿರುವ ಕಾಯಿದೆಯ ಪರಿಣಾಮವಿಲ್ಲದೆ), ಅಲ್ಲದೇ ನ್ಯಾಯಾಲಯಗಳು ಮೊಕದ್ದಮೆಗಳ ವಿಚಾರಣೆ ನಡೆಸುವಾಗ ಬೇಸಿಕ್ ಲಾವನ್ನು ವ್ಯಾಖ್ಯಾನಿಸಲು, ಬೇಸಿಕ್ ಲಾನ ೧೫೮ನೇ ನಿಬಂಧನೆಯ ಅನುಸಾರವಾಗಿ ಅಧಿಕಾರ ಪಡೆದಿರುತ್ತವೆ. ಈ ವ್ಯವಸ್ಥೆಯು ೧೯೯೯ರ ವಾಸಿಸುವ ಹಕ್ಕಿನ ಪರಿಗಣನೆಗೆ ಸಂಬಂಧಿಸಿದಂತೆ ವಿವಾದಾತ್ಮಕವಾಯಿತು, ಇದು ನ್ಯಾಯಾಂಗ ಸ್ವಾತಂತ್ರ್ಯದ ಹಿತಾಸಕ್ತಿಯನ್ನು ಹುಟ್ಟುಹಾಕಿತು.
ಭಾರತ
ಭಾರತದಲ್ಲಿ, ಭಾರತದ ಸರ್ವೋಚ್ಚ ನ್ಯಾಯಾಲಯವನ್ನು ಜನವರಿ ೨೮, ೧೯೫೦ರಲ್ಲಿ ಸಂವಿಧಾನದ ಅಂಗೀಕಾರದ ನಂತರ ಸ್ಥಾಪಿಸಲಾಯಿತು. ಭಾರತ ಸಂವಿಧಾನದ ೧೪೧ ನಿಬಂಧನೆಯು, ಸರ್ವೋಚ್ಚ ನ್ಯಾಯಾಲಯವು ಘೋಷಿಸುವ ಕಾನೂನಿಗೆ, ಭಾರತದ ಭೂಪ್ರದೇಶದೊಳಗಿರುವ ಎಲ್ಲ ನ್ಯಾಯಾಲಯಗಳು ಬದ್ಧವಾಗಿರುತ್ತವೆಂದು ನಿರ್ದೇಶಿಸಿತು.
ಐರ್ಲೆಂಡ್
ಸರ್ವೋಚ್ಚ ನ್ಯಾಯಾಲಯವು ಐರ್ಲೆಂಡ್ ನ ಉನ್ನತ ನ್ಯಾಯಾಲಯವಾಗಿದೆ. ಇದು ಸಂವಿಧಾನವನ್ನು ವ್ಯಾಖ್ಯಾನಿಸುವ ಅಧಿಕಾರವನ್ನು ಪಡೆದಿರುತ್ತದೆ, ಅಲ್ಲದೇ ರಾಷ್ಟ್ರದ ಕಾನೂನುಗಳು ಹಾಗು ಚಟುವಟಿಕೆಗಳು ಸಂವಿಧಾನಕ್ಕೆ ವಿರುದ್ಧವಾಗಿದೆಯೆಂದು ಕಂಡುಬಂದರೆ ಅವುಗಳನ್ನು ರದ್ದುಪಡಿಸುವ ಅಧಿಕಾರವನ್ನೂ ಸಹ ಹೊಂದಿರುತ್ತದೆ. ಇದು ಕಾನೂನು ವ್ಯಾಖ್ಯಾನದಲ್ಲಿರುವ ಉನ್ನತ ಅಧಿಕಾರವೂ ಸಹ ಹೌದು. ಸಾಂವಿಧಾನಿಕವಾಗಿ, ಇದು ಸಂವಿಧಾನವನ್ನು ವ್ಯಾಖ್ಯಾನಿಸುವ ಅಧಿಕಾರವನ್ನು ಹೊಂದಿರಬೇಕು. ಆದರೆ ಅದರ ಕಿರಿಯ ನ್ಯಾಯಾಲಯಗಳ ಹೆಚ್ಚಿನ ಮೇಲ್ಮನವಿ ಕಾನೂನು ವ್ಯಾಪ್ತಿಯನ್ನು ಕಾನೂನು ನಿರೂಪಿಸುತ್ತದೆ. ಐರಿಶ್ ಸರ್ವೋಚ್ಚ ನ್ಯಾಯಾಲಯವು ಅದರ ಮೇಲ್ವಿಚಾರಣೆ ಸದಸ್ಯ, ಮುಖ್ಯ ನ್ಯಾಯಮೂರ್ತಿ ಹಾಗು ಏಳು ಇತರ ನ್ಯಾಯಾಧೀಶರನ್ನು ಒಳಗೊಂಡಿರುತ್ತದೆ. ಸರ್ವೋಚ್ಚ ನ್ಯಾಯಾಲಯಕ್ಕೆ ನ್ಯಾಯಾಧೀಶರುಗಳನ್ನು ಅಧ್ಯಕ್ಷರು ಸರ್ಕಾರದ ಸಲಹೆಯ ಮೇರೆಗೆ ನೇಮಕ ಮಾಡುತ್ತಾರೆ. ಸರ್ವೋಚ್ಚ ನ್ಯಾಯಾಲಯವು ಡಬ್ಲಿನ್ ನಲ್ಲಿರುವ ಫೋರ್ ಕೋರ್ಟ್ಸ್ ನಲ್ಲಿ ಕಾರ್ಯ ನಿರ್ವಹಿಸುತ್ತದೆ.
ನ್ಯೂಜಿಲೆಂಡ್‌
ನ್ಯೂಜಿಲೆಂಡ್ ನಲ್ಲಿ, ಸುಪ್ರೀಂ ಕೋರ್ಟ್ ಆಕ್ಟ್(೨೦೦೩) ನ ಅಂಗೀಕಾರವನ್ನು ಅನುಸರಿಸಿ ಇತ್ತೀಚಿಗೆ ಪ್ರಿವಿ ಕೌನ್ಸಿಲ್ ಗೆ ಮೇಲ್ಮನವಿ ಹೋಗುವ ಹಕ್ಕನ್ನು ರದ್ದುಪಡಿಸಲಾಗಿದೆ. ಹೊಸ ನ್ಯೂಜಿಲೆಂಡ್ ಸರ್ವೋಚ್ಚ ನ್ಯಾಯಾಲಯವನ್ನು ಅಧಿಕೃತವಾಗಿ ೨೦೦೪ರ ಆರಂಭದಲ್ಲಿ ಸ್ಥಾಪಿಸಲಾಯಿತು, ಆದಾಗ್ಯೂ ಇದು ಜುಲೈ ತಿಂಗಳವರೆಗೂ ಕಾರ್ಯರೂಪಕ್ಕೆ ಬರಲಿಲ್ಲ. ಸೆಪ್ಟೆಂಬರ್ ೨೦೦೬ರಲ್ಲಿ, ಸಮರ್ಪಿತ ಸರ್ವೋಚ್ಚ ನ್ಯಾಯಾಲಯ ಕಟ್ಟಡದ ಹೊಸ ವಿನ್ಯಾಸವನ್ನು ಪ್ರಕಟಿಸಲಾಯಿತು, ಜೊತೆಗೆ ಕಟ್ಟಡ ಕೆಲಸವು ೨೦೦೯ರಲ್ಲಿ ಪೂರ್ಣಗೊಂಡಿತು. ನ್ಯೂಜಿಲೆಂಡ್ ನ ಉಚ್ಚ ನ್ಯಾಯಾಲಯವು ೧೯೮೦ರವರೆಗೂ ಸರ್ವೋಚ್ಚ ನ್ಯಾಯಾಲಯವೆಂದೇ ಪರಿಚಿತವಾಗಿತ್ತು.
ಪಾಕಿಸ್ತಾನ
ಪಾಕಿಸ್ತಾನದ ಭೂಪ್ರದೇಶಗಳಿಗೆ ಸಂಬಂಧಿಸಿದಂತೆ(ಅದೆಂದರೆ FATA, ಆಜಾದ್ ಕಾಶ್ಮೀರ್, ಉತ್ತರದ ಪ್ರದೇಶಗಳು ಹಾಗು ಇಸ್ಲಾಮಾಬಾದ್ ಕ್ಯಾಪಿಟಲ್ ಟೆರಿಟರಿ(ICT)) ಸರ್ವೋಚ್ಚ ನ್ಯಾಯಾಲದ ವ್ಯಾಪ್ತಿಯು ಸೀಮಿತವಾಗಿದ್ದು, ಪ್ರದೇಶದಿಂದ ಪ್ರದೇಶಕ್ಕೆ ಬದಲಾಗುತ್ತದೆ;ಇಲ್ಲಿ FATA ಹಾಗು ಉತ್ತರದ ಪ್ರದೇಶಗಳ ಸಾಂವಿಧಾನಿಕ ಸ್ವರೂಪದ ಮೇಲ್ಮನವಿಗಳನ್ನು ಮಾತ್ರ ಇದು ವಿಚಾರಣೆ ನಡೆಸಬಹುದು, ICT ಸಾಧಾರಣವಾಗಿ ಪ್ರಾಂತಗಳ ಮಾದರಿಯೇ ಕಾರ್ಯ ನಿರ್ವಹಿಸುತ್ತದೆ. ಆಜಾದ್ ಕಾಶ್ಮೀರ್ ತನ್ನದೇ ಆದ ನ್ಯಾಯಾಂಗ ವ್ಯವಸ್ಥೆಯನ್ನು ಹೊಂದಿದೆ. ಜೊತೆಗೆ ಪಾಕಿಸ್ತಾನದ ಸಂವಿಧಾನವು ಇದಕ್ಕೆ ಅನ್ವಯವಾಗುವುದಿಲ್ಲ; ಆಜಾದ್ ಕಾಶ್ಮೀರ್ ನಿಂದ ಬಂದ ಮೇಲ್ಮನವಿಗಳು ಪಾಕಿಸ್ತಾನದೊಂದಿಗಿನ ಅದರ ಸಂಬಂಧಕ್ಕೆ ಸೇರಿಕೊಂಡಿರುತ್ತವೆ.
ಪ್ರಾಂತಗಳು ತಮ್ಮದೇ ಆದ ಕಾನೂನು ವ್ಯವಸ್ಥೆಯನ್ನು ಹೊಂದಿರುತ್ತವೆ, ಜೊತೆಗೆ ಮೇಲೆ ಉಲ್ಲೇಖಿಸಿದಂತೆ ಒಂದು ಮೇಲ್ಮನವಿಯು ಸರ್ವೋಚ್ಚ ನ್ಯಾಯಾಲದಲ್ಲಿ ವಿಚಾರಣೆಗೆ ಬರುವುದಾದರೆ ಅದನ್ನು ಹೊರತುಪಡಿಸಿ ಉಚ್ಚ ನ್ಯಾಯಾಲಯವನ್ನು ಅಪೆಕ್ಸ್ ನ್ಯಾಯಾಲಯವೆಂದು ಕರೆಯಲಾಗುತ್ತದೆ.
ಯುನೈಟೆಡ್‌ ಕಿಂಗ್‌ಡಮ್
ಯುನೈಟೆಡ್ ಕಿಂಗ್ಡಮ್ ನ ಸರ್ವೋಚ್ಚ ನ್ಯಾಯಾಲಯವನ್ನು ಕಾನ್ಸ್ಟಿಟ್ಯೂಶನಲ್ ರಿಫಾರ್ಮ್ ಆಕ್ಟ್ ೨೦೦೫ ಮೂಲಕ ೧ ಅಕ್ಟೋಬರ್ ೨೦೦೯ರಿಂದ ಜಾರಿಗೆ ಬರುವಂತೆ ಸ್ಥಾಪನೆ ಮಾಡಲಾಯಿತು. ಅದಲ್ಲದೇ ಹೌಸ್ ಆಫ್ ಲಾರ್ಡ್ಸ್ ನ ನ್ಯಾಯಾಂಗ ಕಾರ್ಯಭಾರವನ್ನು ವಹಿಸಲಾಯಿತು. ಇದು UKಯುದ್ದಕ್ಕೂ ಬರುವ ಸಿವಿಲ್ ಮೊಕದ್ದಮೆಗಳಿಗೆ ಅಂತಿಮ ಅಪೀಲು(ಮೇಲ್ಮನವಿ)ಸಲ್ಲಿಕೆಗೆ ನ್ಯಾಯವ್ಯಾಪ್ತಿಯಾಗಿತ್ತು, ಜೊತೆಗೆ ಉತ್ತರ ಐರ್ಲೆಂಡ್, ಇಂಗ್ಲೆಂಡ್ ಹಾಗು ವೇಲ್ಸ್ ನ ಕ್ರಿಮಿನಲ್ ಮೊಕದ್ದಮೆಗಳ ವಿಚಾರಣೆಯನ್ನೂ ನಡೆಸುತ್ತಿತ್ತು. ಯುನೈಟೆಡ್ ಕಿಂಗ್ಡಂನಲ್ಲಿ, ಪ್ರತ್ಯೇಕ ಶಾಸಕಾಂಗಗಳಿದ್ದು, ವೇಲ್ಸ್, ಉತ್ತರ ಐರ್ಲೆಂಡ್ ಹಾಗು ಸ್ಕಾಟ್ಲ್ಯಾಂಡ್ ನ ಮೇಲೆ ಸೀಮಿತವಾದ ಪರಂಪರಾಗತ ಅಧಿಕಾರವಿತ್ತು: ಸ್ಕಾಟ್ಲ್ಯಾಂಡ್ ಆಕ್ಟ್ ೧೯೯೮, ಗವರ್ನಮೆಂಟ್ ಆಫ್ ವೇಲ್ಸ್ ಆಕ್ಟ್ ಹಾಗು ನಾರ್ದನ್ ಐರ್ಲೆಂಡ್ ಆಕ್ಟ್ ನ ಅಡಿಯಲ್ಲಿ ಬರುವ ಪರಂಪರಾಗತ ಅಧಿಕಾರಕ್ಕೆ ಸಂಬಂಧಿಸಿದ ವಿಷಯಗಳನ್ನು ಜುಡಿಷಲ್ ಕಮಿಟಿ ಆಫ್ ದಿ ಪ್ರಿವಿ ಕೌನ್ಸಿಲ್ ನಿಂದ ಕಾನ್ಸ್ಟಿಟ್ಯೂಶನಲ್ ರಿಫಾರ್ಮ್ ಆಕ್ಟ್ ನ ಮೂಲಕ ರಚನೆಯಾದ ಹೊಸ ಸರ್ವೋಚ್ಚ ನ್ಯಾಯಾಲಯಕ್ಕೆ ವರ್ಗಾಯಿಸಲಾಗುತ್ತಿತ್ತು.
ಕಮ್ಯೂನಿಟಿ ಲಾಗೆ (ಸಮುದಾಯ ಕಾನೂನು)ಸಂಬಂಧಿಸಿದಂತೆ ಸರ್ವೋಚ್ಚ ನ್ಯಾಯಾಲಯವು ಯುರೋಪಿಯನ್ ಕೋರ್ಟ್ ಆಫ್ ಜಸ್ಟಿಸ್ ನ ನಿರ್ಣಯಗಳಿಗೆ ಬದ್ಧವಾಗಿರಬೇಕಾಗುತ್ತದೆ. ಸರ್ವೋಚ್ಚ ನ್ಯಾಯಾಲಯವು ಯಾವುದೇ ಮೇಲ್ಮನವಿಯನ್ನು ಸ್ವೀಕರಿಸದ ಕಾರಣ, ವಿಚಾರಣಾವಧಿಯ ವಿಧಾನದ ಮೂಲಕ ಸರ್ವೋಚ್ಚ ನ್ಯಾಯಾಲಯವು ತನ್ನ ಮುಂದೆ ಬರುವ ಯುರೋಪಿಯನ್ ಕಾನೂನಿಗೆ ಸಂಬಂಧಿಸಿದ ಪ್ರಶ್ನೆಗಳಿಗೆ ಯುರೋಪಿಯನ್ ನ್ಯಾಯಾಲಯವನ್ನು ಸೂಚಿಸುತ್ತದೆ, ಜೊತೆಗೆ ಸರ್ವೋಚ್ಚ ನ್ಯಾಯಾಲಯವು ತನ್ನ ತೀರ್ಪನ್ನು ನೀಡುವ ಮೊದಲು ಒಂದು ನಿರ್ಣಾಯಕ ಅಧಿಕೃತ ತೀರ್ಪನ್ನು ಪಡೆದುಕೊಳ್ಳುತ್ತದೆ.
ಸರ್ವೋಚ್ಚ ನ್ಯಾಯಾಲಯವು ತನ್ನ ಸದಸ್ಯರು ಹಾಗು ಸ್ಥಳವನ್ನು ಮಿಡಲ್ಸೆಕ್ಸ್ ಗಿಲ್ಡ್ ಹಾಲ್ ನಲ್ಲಿ ಜುಡಿಷಲ್ ಕಮಿಟಿ ಆಫ್ ದಿ ಪ್ರಿವಿ ಕೌನ್ಸಿಲ್ ನೊಂದಿಗೆ ಹಂಚಿಕೊಳ್ಳುತ್ತದೆ, ಇದು ಕೆಲವು ಸಣ್ಣ ಕಾಮನ್ವೆಲ್ತ್ ರಾಜ್ಯಗಳು ಹಾಗು ವಸಾಹತು ನೆಲೆಗಳು, ನೌಕಾ ಇಲಾಖೆಗೆ ಸಂಬಂಧಿಸಿದ ವಿಷಯಗಳು ಹಾಗು ಚರ್ಚಿನ ನ್ಯಾಯಾಲಯಗಳಿಂದ ಹಾಗು ವೃತ್ತಿಪರ ಹಾಗು ಶೈಕ್ಷಣಿಕ ಅಂಗಗಳಂತಹ ಶಾಸನೋಕ್ತ ಖಾಸಗಿ ನ್ಯಾಯವ್ಯಾಪ್ತಿಗಳ ಕೆಲವು ಮೇಲ್ಮನವಿಗಳು ವಿಚಾರಣೆ ನಡೆಸುತ್ತದೆ.
(ಕಾನ್ಸ್ಟಿಟ್ಯೂಶನಲ್ ರಿಫಾರ್ಮ್ ಆಕ್ಟ್ ವಿರಳವಾಗಿ ಉಲ್ಲೇಖಿತವಾಗುವ ಸುಪ್ರೀಂ ಕೋರ್ಟ್ ಆಫ್ ಜೂಡಿಕೇಚರ್ ಫಾರ್ ಇಂಗ್ಲೆಂಡ್ ಅಂಡ್ ವೇಲ್ಸ್ ನ್ನು ಸೀನಿಯರ್ ಕೋರ್ಟ್ಸ್ ಆಫ್ ಇಂಗ್ಲೆಂಡ್ ಅಂಡ್ ವೇಲ್ಸ್ ಎಂದು ಮರುನಾಮಕರಣ ಮಾಡಿತು).
ಅಮೇರಿಕ ಸಂಯುಕ್ತ ಸಂಸ್ಥಾನ
ಸುಪ್ರೀಂ ಕೋರ್ಟ್ ಆಫ್ ದಿ ಯುನೈಟೆಡ್ ಸ್ಟೇಟ್ಸ್, ಅಮೆರಿಕ ಸಂಯುಕ್ತ ಸಂಸ್ಥಾನದ ಉಚ್ಚ ಫೆಡರಲ್ ನ್ಯಾಯಾಲಯ ೧೭೮೯ರಲ್ಲಿ ಸ್ಥಾಪನೆಯಾಗಿದೆ, ಜೊತೆಗೆ ನ್ಯಾಯಮೂರ್ತಿ ಐರೆಡೆಲ್ ರ ಭಿನ್ನಾಭಿಪ್ರಾಯವನ್ನು ಕಾಲ್ಡರ್ V. ಬುಲ್ ನಲ್ಲಿ ಮೊದಲ ಬಾರಿಗೆ ನ್ಯಾಯಾಂಗ ಮರುಪರೀಕ್ಷಾ ಅಧಿಕಾರದೊಂದಿಗೆ ನೀಡಲಾಗಿದೆ. ನಂತರದಲ್ಲಿ ನ್ಯಾಯಮೂರ್ತಿ ಮಾರ್ಷಲ್, ಮಾರ್ಬರಿ V. ಮ್ಯಾಡಿಸನ್ (೧೮೦೩)ವಿಚಾರಣೆಯಲ್ಲಿ ಸುಸಂಬದ್ಧ ಅಧಿಕಾರವನ್ನು ನೀಡಿದರು. ಪ್ರಸಕ್ತ US ಸರ್ವೋಚ್ಚ ನ್ಯಾಯಾಲಯದಲ್ಲಿ ಒಂಬತ್ತು ನ್ಯಾಯಮೂರ್ತಿಗಳಿಗಾಗಿರುವ ಸ್ಥಾನಗಳಿವೆ.
ಪ್ರತಿಯೊಂದು U.S. ರಾಜ್ಯವು ಒಂದು ರಾಜ್ಯ ಮಟ್ಟದ ಸರ್ವೋಚ್ಚ ನ್ಯಾಯಾಲಯವನ್ನು ಹೊಂದಿರುತ್ತದೆ, ಇದು ರಾಜ್ಯದ ಕಾನೂನನ್ನು ವ್ಯಾಖ್ಯಾನಿಸುವ ಹಾಗು ರಾಜ್ಯದ ನ್ಯಾಯಾಂಗವನ್ನು ನಿರ್ವಹಿಸುವ ಉನ್ನತ ಅಧಿಕಾರವಾಗಿದೆ. ಎರಡು ರಾಜ್ಯಗಳು, ಓಕ್ಲಹೋಮ ಹಾಗು ಟೆಕ್ಸಾಸ್, ಪ್ರತಿಯೊಂದು ಪ್ರತ್ಯೇಕ ಉಚ್ಚ ನ್ಯಾಯಾಲಯಗಳನ್ನು ಹೊಂದಿರುತ್ತವೆ, ಇವುಗಳು ಕ್ರಮವಾಗಿ ಕ್ರಿಮಿನಲ್ ಮೊಕದ್ದಮೆಗಳು ಹಾಗು ಸಿವಿಲ್ ಮೊಕದ್ದಮೆಗಳಲ್ಲಿ ವಿಶೇಷತೆ ಹೊಂದಿರುತ್ತವೆ. ಆದಾಗ್ಯೂ ಡೆಲವೇರ್ ಧರ್ಮಸಮ್ಮತ ಹಕ್ಕಿನ ಬಗ್ಗೆ ವಿಚಾರಣೆ ನಡೆಸಲು ಒಂದು ವಿಶೇಷ ನ್ಯಾಯಾಲಯ ಕೋರ್ಟ್ ಆಫ್ ಚಾನ್ಸರಿಯನ್ನು ಹೊಂದಿದೆ, ಇದು ಸರ್ವೋಚ್ಚ ನ್ಯಾಯಾಲಯವಲ್ಲ ಏಕೆಂದರೆ ಡೆಲವೇರ್ ಸರ್ವೋಚ್ಚ ನ್ಯಾಯಾಲಯವು ಮೇಲ್ಮನವಿಗಾಗಿ ತನ್ನ ಮೇಲಿನ ನ್ಯಾಯಾಲಯವೊಂದನ್ನು ಹೊಂದಿದೆ.
ರಾಜ್ಯ ಸರ್ವೋಚ್ಚ ನ್ಯಾಯಾಲಯದ ಹೆಸರುಗಳು ಬದಲಾಗುತ್ತವೆ, ಇದು ನ್ಯಾಯವ್ಯಾಪ್ತಿಗಳ ನಡುವೆ ತಪ್ಪುಗ್ರಹಿಕೆಯನ್ನು ಉಂಟುಮಾಡಬಹುದು ಏಕೆಂದರೆ ಒಂದು ರಾಜ್ಯವು ತನ್ನ ಉನ್ನತ ನ್ಯಾಯಾಲಯಕ್ಕೆ ಬಳಸುವ ಹೆಸರನ್ನು ಮತ್ತೊಂದು ರಾಜ್ಯವು ತನ್ನ ಕಿರಿಯ ನ್ಯಾಯಾಲಯಕ್ಕೆ ಬಳಸಬಹುದು. ನ್ಯೂಯಾರ್ಕ್, ಮೇರಿಲ್ಯಾಂಡ್, ಹಾಗು ಡಿಸ್ಟ್ರಿಕ್ಟ್ ಆಫ್ ಕೊಲಂಬಿಯದ ಉಚ್ಚ ನ್ಯಾಯಾಲಯವನ್ನು ಕೋರ್ಟ್ ಆಫ್ ಅಪೀಲ್ಸ್ ಎಂದು ಕರೆಯಲಾಗುತ್ತದೆ, ಈ ಹೆಸರನ್ನು ಹಲವು ರಾಜ್ಯಗಳು ತಮ್ಮ ಮಧ್ಯಂತರ ಮೇಲ್ಮನವಿ ನ್ಯಾಯಾಲಯಗಳಿಗೆ ಬಳಸುತ್ತವೆ. ಇದಲ್ಲದೆ, ನ್ಯೂಯಾರ್ಕ್ ನ ಸಾಮಾನ್ಯ ನ್ಯಾಯವ್ಯಾಪ್ತಿಯಲ್ಲಿ ಬರುವ ವಿಚಾರಣಾ ನ್ಯಾಯಾಲಯಗಳನ್ನು ಸರ್ವೋಚ್ಚ ನ್ಯಾಯಾಲಯವೆಂದು ಕರೆಯಲಾಗುತ್ತದೆ, ಹಾಗು ಮಧ್ಯಂತರ ಮೇಲ್ಮನವಿ ನ್ಯಾಯಾಲಯವನ್ನು ಸರ್ವೋಚ್ಚ ನ್ಯಾಯಾಲಯ, ಮೇಲ್ಮನವಿ ವಿಭಾಗ ಎಂದು ಕರೆಯಲಾಗುತ್ತದೆ. ಪಶ್ಚಿಮ ವರ್ಜೀನಿಯಾದಲ್ಲಿ, ಸುಪ್ರೀಂ ಕೋರ್ಟ್ ಆಫ್ ಅಪೀಲ್ಸ್ ರಾಜ್ಯದ ಉನ್ನತ ನ್ಯಾಯಾಲಯವಾಗಿದೆ. ಮೈನೆ ಹಾಗು ಮ್ಯಾಸ್ಸಾಚುಸೆಟ್ಸ್ ನಲ್ಲಿ ಉನ್ನತ ನ್ಯಾಯಾಲಯವನ್ನು "ಸುಪ್ರೀಂ ಜುಡಿಷಲ್ ಕೋರ್ಟ್" ಎಂದು ಹೆಸರಿಸಲಾಗಿದೆ; ಮ್ಯಾಸ್ಸಚುಸೆಟ್ಸ್ ನಲ್ಲಿರುವ ನ್ಯಾಯಾಲಯವು ಪಶ್ಚಿಮ ಗೋಳಾರ್ಧದಲ್ಲಿ ನಿರಂತರವಾಗಿ ಕಾರ್ಯನಿರ್ವಹಿಸುತ್ತಿರುವ ಅತ್ಯಂತ ಹಳೆಯ ಮೇಲ್ಮನವಿ ನ್ಯಾಯಾಲಯವಾಗಿದೆ.
ಪೌರ(ನಾಗರಿಕ) ಕಾನೂನನ್ನು ಪಾಲಿಸುವ ಆಡಳಿತ ಕ್ಷೇತ್ರಗಳು
ರೋಮನ್ ಕಾನೂನು ಹಾಗು ಕಾರ್ಪಸ್ ಜ್ಯೂರಿಸ್ ಸಿವಿಲಿಸ್ ಗಳನ್ನು ಸಾಮಾನ್ಯವಾಗಿ ಪೌರ ಕಾನೂನಿನ ಐತಿಹಾಸಿಕ ಮಾದರಿಯೆಂದು ಕರೆಯಲಾಗುತ್ತದೆ. ಪೌರ ಕಾನೂನುಳ್ಳ ಅಧಿಕಾರ ಕ್ಷೇತ್ರಗಳು ತಮ್ಮ ಕಾನೂನನ್ನು ೧೮ನೇ ಶತಮಾನದ ಉತ್ತರಾರ್ಧದಿಂದ, ಸಂಹಿತೆಯಾಗಿ ರಚಿಸಲು ಆರಂಭಿಸಿದವು, ಇದರಲ್ಲಿ ಬಹುತೇಕ ಸಿವಿಲ್ ಕೋಡ್ ಗಳಿವೆ.
ಆಸ್ಟ್ರಿಯಾ
ಆಸ್ಟ್ರಿಯಾದಲ್ಲಿ, ೧೯೨೦ರ ಆಸ್ಟ್ರಿಯನ್ ಸಂವಿಧಾನವು(ಹಾನ್ಸ್ ಕೆಲ್ಸೆನ್ ರ ಕರಡುಪ್ರತಿಯನ್ನು ಆಧರಿಸಿದೆ) ತನ್ನ ಸಂವಿಧಾನಬದ್ಧತೆಗಾಗಿ ಶಾಸನದ ನ್ಯಾಯಾಂಗ ಪುನರ್ವಿಮರ್ಶೆಯನ್ನು ಪರಿಚಯಿಸಿತು. ಈ ಕಾರ್ಯವನ್ನು ಸಾಂವಿಧಾನಿಕ ನ್ಯಾಯಾಲಯವು ನಿರ್ವಹಿಸುತ್ತದೆ(ವರ್ಫಾಸ್ಸುಂಗ್ಸ್ ಗೆರಿಚ್ಟ್ಶೋಫ್ ), ಇವುಗಳು ಸಾಂವಿಧಾನಿಕವಾಗಿ ಖಾತರಿಯಾದ ಹಕ್ಕಿನ ಉಲ್ಲಂಘನೆಯಾಗಿದೆಯೇ ಎಂಬುದನ್ನು ಆಡಳಿತಾತ್ಮಕ ನಿಬಂಧನೆಗಳನ್ನು ಪುನರ್ವಿಮರ್ಶಿಸುವ ಹೊಣೆ ಹೊತ್ತಿರುತ್ತವೆ. ಇದಲ್ಲದೆ, ಆಡಳಿತಾತ್ಮಕ ನಿಬಂಧನೆಗಳು ಆಡಳಿತಾತ್ಮಕ ನ್ಯಾಯಾಲಯದಿಂದ ಪುನರ್ವಿಮರ್ಶೆಗೆ ಒಳಪಡುತ್ತವೆ.(ವರ್ವಾಲ್ ಟಂಗ್ಸ್ ಗೆರಿಚ್ಟ್ಶೋಫ್ ) ಸರ್ವೋಚ್ಚ ನ್ಯಾಯಾಲಯವು(ಒಬರ್ಸ್ಟರ್ ಗೆರಿಚ್ಟ್ಶೋಫ್ ), ಖಾಸಗಿ ಕಾನೂನು ಹಾಗು ಕ್ರಿಮಿನಲ್ ಕಾನೂನಿಗೆ ಸಂಬಂಧಿಸಿದ ವಿಷಯಗಳ ಅಂತಿಮ ವಿಚಾರಣೆಗೆ, ಆಸ್ಟ್ರಿಯಾದ "ಸಾಮಾನ್ಯ ನ್ಯಾಯಾಲಯ"(ಆರ್ಡೆಂಟ್ ಲಿಚೆ ಗೆರಿ ಚ್ಟೆ) ವ್ಯವಸ್ಥೆಯಲ್ಲಿ ಅಗ್ರಮಾನ್ಯವೆನಿಸಿದೆ.
ಬ್ರೆಜಿಲ್‌
ಬ್ರೆಜಿಲ್ ನಲ್ಲಿ, ಸುಪ್ರೀಂ ಫೆಡರಲ್ ಟ್ರಿಬ್ಯೂನಲ್ ಉಚ್ಚ ನ್ಯಾಯಾಲಯವಾಗಿದೆ. ಬ್ರೆಜಿಲಿಯನ್ ಕಾನೂನಿನಲ್ಲಿ ಇದು ಸಾಂವಿಧಾನಿಕ ನ್ಯಾಯಾಲಯ ಹಾಗು ಅಂತಿಮ ತೀರ್ಪಿನ ಪ್ರಶ್ನಾತೀತ ನ್ಯಾಯಾಲಯ ಎರಡೂ ಸಹ ಆಗಿದೆ. ಕೇವಲ ಸಂವಿಧಾನಕ್ಕೆ ವಿರುದ್ಧವಾಗಿದೆಯೆಂಬ ಮೊಕದ್ದಮೆಗಳನ್ನಷ್ಟೇ ಇದು ಪುನರ್ಪರಿಶೀಲಿಸುತ್ತದೆ. ಇದು ಮೂಲ ನ್ಯಾಯವ್ಯಾಪ್ತಿ, ಕಾಂಗ್ರೆಸ್ಸ್, ಸೆನೆಟರುಗಳು, ರಾಜ್ಯದ ಮಂತ್ರಿಗಳು, ನ್ಯಾಯಾಲಯದ ಸದಸ್ಯರು ಹಾಗು ಅಧ್ಯಕ್ಷ ಹಾಗು ಗಣರಾಜ್ಯದ ಉಪಾಧ್ಯಕ್ಷರನ್ನು ಒಳಗೊಂಡ ಮೊಕದ್ದಮೆಗಳ ವಿಚಾರಣೆಯನ್ನೂ ಸಹ ನಡೆಸುತ್ತದೆ. ಸುಪೀರಿಯರ್ ಜಸ್ಟಿಸ್ ಟ್ರಿಬ್ಯೂನಲ್ ಪೌರ ಕಾನೂನು ಹಾಗು ಕ್ರಿಮಿನಲ್ ಕಾನೂನಿಗೆ ಸಂಬಂಧಿಸಿದ ಮೊಕದ್ದಮೆಗಳಿಗೆ ದಾಖಲೆ ಕೇಳಿಕೆ ಸಾಕ್ಷ್ಯದ ಮೇರೆಗೆ ಆಜ್ಞಾಪತ್ರವನ್ನು ನೀಡುತ್ತದೆ. ಸುಪೀರಿಯರ್ ಲೇಬರ್ ಟ್ರಿಬ್ಯೂನಲ್ ಲೇಬರ್ ಕಾನೂನನ್ನು ಒಳಗೊಂಡ ಮೊಕದ್ದಮೆಗಳನ್ನು ಪುನರ್ಪರಿಶೀಲಿಸುತ್ತದೆ. ಸುಪೀರಿಯರ್ ಎಲೆಕ್ಟೋರಲ್ ಟ್ರಿಬ್ಯೂನಲ್ ಚುನಾವಣೆಗೆ ಸಂಬಂಧಿಸಿದ ಕಾನೂನುಗಳಿಗೆ ಇರುವ ಅಂತಿಮೋಪಾಯದ ನ್ಯಾಯಾಲಯವಾಗಿದೆ, ಜೊತೆಗೆ ಇದು ಸಾರ್ವತ್ರಿಕ ಚುನಾವಣೆಗಳ ಮೇಲ್ವಿಚಾರಣೆಯನ್ನೂ ಸಹ ಮಾಡುತ್ತದೆ. ಸುಪೀರಿಯರ್ ಮಿಲಿಟರಿ ಟ್ರಿಬ್ಯೂನಲ್ ಮಿಲಿಟರಿ ಕಾನೂನಿಗೆ ಸಂಬಂಧಿಸಿದ ವಿಷಯಗಳಿಗೆ ಇರುವ ಉನ್ನತ ನ್ಯಾಯಾಲಯವಾಗಿದೆ..
ಚೀನಾ ಗಣರಾಜ್ಯ
ಚೀನಾ ಗಣರಾಜ್ಯದಲ್ಲಿ, ಅಂತ್ಯೋಪಾಯಕ್ಕಾಗಿ ಮೂರು ವಿವಿಧ ನ್ಯಾಯಾಲಯಗಳಿವೆ: ಕೌನ್ಸಿಲ್ ಆಫ್ ಗ್ರ್ಯಾಂಡ್ ಜಸ್ಟಿಸಸ್: ಸಂವಿಧಾನದ ವ್ಯಾಖ್ಯಾನ, ಕಾನೂನುಗಳು ಹಾಗು ವಿಧಾಯಕಗಳ ವ್ಯಾಖ್ಯಾನ, ಸಂವಿಧಾನಕ್ಕೆ ವಿರುದ್ಧವಾಗಿ ಹೋಗುವ ರಾಜಕೀಯ ಪಕ್ಷಗಳನ್ನು ವಿಲೀನಗೊಳಿಸುವುದು, ಅಧ್ಯಕ್ಷ ಅಥವಾ ಉಪಾಧ್ಯಕ್ಷರ ವಿರುದ್ಧ ದೋಷಾರೋಪಣೆಯ ವಿರುದ್ಧ ವಿಚಾರಣೆ ನಡೆಸುವುದು ಇದರ ಕೆಲಸ.
ಕೌನ್ಸಿಲ್ ಆಫ್ ಗ್ರ್ಯಾಂಡ್ ಜಸ್ಟಿಸಸ್, ೧೫ ನ್ಯಾಯಮೂರ್ತಿಗಳನ್ನು ಒಳಗೊಂಡಿದೆ.ಇದು ಪ್ರಮುಖವಾಗಿ ಸಾಂವಿಧಾನಿಕ ವಿಷಯಗಳ ನಿರ್ವಹಣೆ ಮಾಡುತ್ತದೆ, ಕೆಲವು ರಾಷ್ಟ್ರಗಳಲ್ಲಿ ಇದು ಸಾಂವಿಧಾನಿಕ ನ್ಯಾಯಾಲಯಗಳ ಪ್ರತಿರೂಪವಾಗಿರುತ್ತದೆ.
ಎಲ್ಲ ಮೂರು ನ್ಯಾಯಾಲಯಗಳು ನೇರವಾಗಿ ಜುಡಿಷಿಯಲ್ ಯುವಾನ್ ನ ಕೆಳಗಿರುತ್ತವೆ, ಇದರ ಅಧ್ಯಕ್ಷರು ಕೌನ್ಸಿಲ್ ಆಫ್ ಗ್ರ್ಯಾಂಡ್ ಜಸ್ಟಿಸಸ್ ನ ಮುಖ್ಯ ನ್ಯಾಯಮೂರ್ತಿಗಳಾಗಿಯೂ ಸಹ ಸೇವೆ ಸಲ್ಲಿಸುತ್ತಾರೆ.
ಕ್ರೊವೇಷಿಯ
ಕ್ರೊವೇಷಿಯದಲ್ಲಿ, ನ್ಯಾಯ ನೀಡುವ ಪರಮಾಧಿಕಾರವನ್ನು ಸರ್ವೋಚ್ಚ ನ್ಯಾಯಾಲಯಕ್ಕೆ ನೀಡಲಾಗಿದೆ, ಇದು ಸಮಾನವಾದ ಕಾನೂನಿನ ಅನ್ವಯವನ್ನು(ಅನುಷ್ಟಾನ) ಖಾತರಿಪಡಿಸುತ್ತದೆ. ಸಾಂವಿಧಾನಿಕ ನ್ಯಾಯಾಲಯವು ಕಾನೂನುಗಳು ಹಾಗು ನಿಬಂಧನೆಗಳ ಸಂವಿಧಾನಬದ್ಧತೆಯನ್ನು ಪರಿಶೀಲಿಸಲು ಅಸ್ತಿತ್ವದಲ್ಲಿರುತ್ತದೆ, ಇದಲ್ಲದೆ ಸರ್ಕಾರಿ ಅಂಗಗಳ ನಿರ್ಣಯಗಳ ವಿರುದ್ಧವಾದ ವೈಯಕ್ತಿಕ ದೂರುಗಳ ಬಗ್ಗೆಯೂ ನಿರ್ಣಯಿಸುತ್ತದೆ. ಇದು ಶಾಸಕಾಂಗ, ಕಾರ್ಯಾಂಗ ಹಾಗು ನ್ಯಾಯಾಂಗಗಳ ನಡುವೆ ಅಧಿಕಾರ ವ್ಯಾಪ್ತಿಗೆ ಸಂಬಂಧಿಸಿದಂತೆ ಉಂಟಾಗುವ ಸಮಸ್ಯೆಗಳನ್ನೂ ಬಗೆಹರಿಸುತ್ತದೆ.
ಡೆನ್ಮಾರ್ಕ್‌
ಡೆನ್ಮಾರ್ಕ್ ನಲ್ಲಿ, ಎಲ್ಲ ಸಾಮಾನ್ಯ ನ್ಯಾಯಾಲಯಗಳು ಎಲ್ಲ ಬಗೆಯ ಮೊಕದ್ದಮೆಗಳ ತನಿಖೆ ನಡೆಸಲು ಮೂಲ ಅಧಿಕಾರವ್ಯಾಪ್ತಿಯನ್ನು ಹೊಂದಿರುತ್ತವೆ, ಇದರಲ್ಲಿ ಸಾಂವಿಧಾನಿಕ ಅಥವಾ ಆಡಳಿತಾತ್ಮಕವಾದ ಎಲ್ಲ ವಿಷಯಗಳೂ ಸೇರಿರುತ್ತವೆ. ಇದರ ಪರಿಣಾಮವಾಗಿ, ಯಾವುದೇ ವಿಶೇಷ ಸಾಂವಿಧಾನಿಕ ನ್ಯಾಯಾಲಯವು ಅಸ್ತಿತ್ವದಲ್ಲಿರುವುದಿಲ್ಲ, ಜೊತೆಗೆ ಈ ರೀತಿಯಾಗಿ ಅಂತಿಮ ನ್ಯಾಯವ್ಯಾಪ್ತಿಯು ಡ್ಯಾನಿಶ್ ಸರ್ವೋಚ್ಚ ನ್ಯಾಯಾಲಯದ(ಹೊಜೆಸ್ಟೆರೆಟ್ ) ವಶದಲ್ಲಿರುತ್ತದೆ.
ಫ್ರಾನ್ಸ್‌‌
ಫ್ರಾನ್ಸ್ ನಲ್ಲಿ, ಮೇಲ್ಮನವಿಗಾಗಿ ಸರ್ವೋಚ್ಚ ನ್ಯಾಯಾಧಿಕಾರವನ್ನು ಐದು ನ್ಯಾಯಾಂಗಗಳ ನಡುವೆ ವಿಭಾಗಿಸಲಾಗಿದೆ: ಹೈಕೋರ್ಟ್ ಆಫ್ ಜಸ್ಟಿಸ್ ಸರ್ಕಾರಕ್ಕೆ ನಿಷ್ಠೆ ತಪ್ಪಿದ ಸಂದರ್ಭದಲ್ಲಿ ಫ್ರೆಂಚ್ ಗಣರಾಜ್ಯದ ಅಧ್ಯಕ್ಷರ ಮೇಲೆ ವಿಚಾರಣೆ ನಡೆಸುತ್ತದೆ. ಫ್ರೆಂಚ್ ಸಂವಿಧಾನವು, ೨೦೦೭ರ ಸಾಂವಿಧಾನಿಕ ತಿದ್ದುಪಡಿಯ ನಂತರ,ಪಾರ್ಲಿಮೆಂಟರಿ ಚೇಂಬರ್ಸ್ ನ ಸದಸ್ಯರು, ಉಚ್ಚ ನ್ಯಾಯಾಲಯವನ್ನು ರೂಪಿಸಲು ಒಟ್ಟುಗೂಡಬಹುದೆಂದು ಇದೀಗ ನಿರ್ದೇಶಿಸುತ್ತದೆ, "ಸ್ಪಷ್ಟವಾಗಿ ತಮ್ಮ ಕರ್ತವ್ಯವನ್ನು ಉಲ್ಲಂಘಿಸಿ ಅಧಿಕಾರದಲ್ಲಿ ಮುಂದುವರೆಯಲು ಅಸಂಬದ್ಧರೆಂದು" ಅಧ್ಯಕ್ಷರ ಮೇಲೆ ದೋಷಾರೋಪಣೆ ಮಾಡಬಹುದು.
ಜರ್ಮನಿ
ಜರ್ಮನಿಯಲ್ಲಿ ಏಕೈಕ ಸರ್ವೋಚ್ಚ ನ್ಯಾಯಾಲಯವಿಲ್ಲ. ಜರ್ಮನ್ ಸಂವಿಧಾನ ಗ್ರುಂಡ್ಗೆಸೆಟ್ಜ್ ನ ಅಂತಿಮ ವ್ಯಾಖ್ಯಾನ ಮಾಡುವುದು, ಬುನ್ಡೆಸ್ವರ್ಫಾಸ್ಸುನ್ಗ್ಸ್  ಗೆರಿಚ್ಟ್ ನ ಕಾರ್ಯವಾಗಿದೆ.(ಫೆಡರಲ್ ಕಾನ್ಸ್ಟಿಟ್ಯೂಶನಲ್ ಕೋರ್ಟ್ ಆಫ್ ಜರ್ಮನಿ), ಇದು ವಾಸ್ತವವಾಗಿ ಜರ್ಮನಿಯ ಉನ್ನತ ನ್ಯಾಯಾಲಯವಾಗಿದೆ, ಏಕೆಂದರೆ ಇದು ಫೆಡರಲ್ ಹಾಗು ರಾಜ್ಯ ಶಾಸನವನ್ನು ತಕ್ಷಣವೇ ಜಾರಿಗೆ ಬರುವಂತೆ ಘೋಷಿಸಬಹುದು. ಜೊತೆಗೆ ಇತರ ಎಲ್ಲ ಫೆಡರಲ್ ನ್ಯಾಯಾಲಯಗಳ ನಿರ್ಣಯಗಳನ್ನು ತಳ್ಳಿಹಾಕುವ ಅಧಿಕಾರವನ್ನು ಹೊಂದಿರುತ್ತದೆ, ಆದಾಗ್ಯೂ ಇದು ಜರ್ಮನ್ ನ್ಯಾಯಾಂಗ ವ್ಯವಸ್ಥೆಯಲ್ಲಿ ಇದು ಸಾಧಾರಣ ಮೇಲ್ಮನವಿ ನ್ಯಾಯಾಲಯವಾಗಿರುವುದಿಲ್ಲ. ಸಿವಿಲ್ ಹಾಗು ಕ್ರಿಮಿನಲ್ ಮೊಕದ್ದಮೆಗಳಿಗೆ, ಮೇಲ್ಮನವಿ ನ್ಯಾಯಾಲಯಗಳ ವ್ಯವಸ್ಥೆಗಳಲ್ಲಿರುವ ಉನ್ನತ ನ್ಯಾಯಾಲಯವೆಂದರೆ ಬಂಡೆಸ್ಗೇರಿಚ್ಟ್ಶೋಫ್. ಜರ್ಮನ್ ಇತರ ನ್ಯಾಯಾಂಗದ ಶಾಖೆಗಳು ಪ್ರತಿಯೊಂದು ತಮ್ಮದೇ ಆದ ಮೇಲ್ಮನವಿ ವ್ಯವಸ್ಥೆಗಳನ್ನು ಹಾಗು ಸಾಮಾಜಿಕ(ಬಂಡೆಸ್ಸೋಜಿಯಾಲ್ ಗೆರಿಚ್ಟ್ ), ಕಾರ್ಮಿಕ(ಬಂಡೆಸಾರ್ಬಿಯೆಟ್ಸ್ ಗೆರಿಚ್ಟ್ ), ತೆರಿಗೆಗಳು(ಬಂಡೆಸ್ಫೈನಾನ್ಜ್ಹೊಫ್ ) ಹಾಗು ಆಡಳಿತಾತ್ಮಕ ವಿಷಯಗಳಿಗಾಗಿ(ಬಂಡೆಸ್ವರ್ವಾಲ್ಟಂಗ್ಸ್ ಗೆರಿಚ್ಟ್ )  ಉನ್ನತ ನ್ಯಾಯಾಲಯಗಳನ್ನು ಹೊಂದಿರುತ್ತವೆ. ಜೆಮೆಯಿನ್ಸಮೆರ್ ಸೆನಟ್ ಡೆರ್ ಒಬರ್ಸ್ಟೇನ್ ಗೆರಿಚ್ಟ್ಶೋಫೆ (ಫೆಡರಲ್ ಸುಪ್ರೀಂ ಕೋರ್ಟ್ ಗಳ ಜಂಟಿ ಸೆನೆಟ್), ಸ್ವತಃ ಸರ್ವೋಚ್ಚ ನ್ಯಾಯಾಲಯವಲ್ಲ, ಆದರೆ ಇದೊಂದು ತಾತ್ಪೂರ್ತಿಕವಾದ ಅಂಗವಾಗಿದ್ದು, ಒಂದು ಸರ್ವೋಚ್ಚ ನ್ಯಾಯಾಲಯವು ಮತ್ತೊಂದು ಸರ್ವೋಚ್ಚ ನ್ಯಾಯಾಲಯದ ನಿರ್ಣಯದಿಂದ ಅಭಿಪ್ರಾಯಭೇದವನ್ನು ಹೊಂದಿದ್ದ ಪಕ್ಷದಲ್ಲಿ ಮಾತ್ರ ಸಭೆ ಸೇರಿ ಮುಂದಿನ ಕ್ರಮವನ್ನು ಕೈಗೊಳ್ಳುತ್ತದೆ. ನ್ಯಾಯಾಲಯಗಳು ತಮ್ಮ ಜವಾಬ್ದಾರಿಗಳಿಂದ ಸ್ಪಷ್ಟವಾಗಿ ನಿರೂಪಿತವಾಗಿರುವುದರಿಂದ, ಈ ಪರಿಸ್ಥಿತಿಯು ವಿರಳವಾಗಿ ಉದ್ಭವಿಸುತ್ತದೆ, ಜೊತೆಗೆ ಕಾಮನ್ ಸೆನೆಟ್ ವಿರಳವಾಗಿ ಸಭೆ ಸೇರುತ್ತವೆ ಎನ್ನುವುದಕ್ಕಿಂತ ಹೆಚ್ಚಾಗಿ ಕೇವಲ ಬಹುತೇಕವಾಗಿ ನಿರೂಪಿತವಾಗಬೇಕಿರುವ ವಿಷಯಗಳಿಗೆ ಮಾತ್ರ ಸಭೆ ಸೇರುತ್ತವೆ.
ಐಸ್ಲ್ಯಾಂಡ್
ಐಸ್ಲ್ಯಾಂಡ್ ನ ಸರ್ವೋಚ್ಚ ನ್ಯಾಯಾಲಯವನ್ನು (Hæstiréttur) ನಂ. ೨೨/೧೯೧೯ರ ಅಡಿಯಲ್ಲಿ ಸ್ಥಾಪಿಸಲಾಯಿತು. ಜೊತೆಗೆ ೧೬ ಫೆಬ್ರವರಿ ೧೯೨೦ರಲ್ಲಿ ಇದು ತನ್ನ ಮೊದಲ ಅಧಿವೇಶನವನ್ನು ಹಮ್ಮಿಕೊಂಡಿತ್ತು. ನ್ಯಾಯಾಲಯವು ಐಸ್ಲ್ಯಾಂಡ್ ನಲ್ಲಿ ಉನ್ನತ ನ್ಯಾಯಾಂಗ ಅಧಿಕಾರವನ್ನು ಹೊಂದಿರುತ್ತದೆ, ಇಲ್ಲಿ ನ್ಯಾಯಾಲಯ ವ್ಯವಸ್ಥೆಯು ಎರಡು ವರ್ಗಗಳನ್ನು ಹೊಂದಿರುತ್ತದೆ.
ಇಟಲಿ
ಇಟಲಿಯಲ್ಲಿ, ಕಾರ್ಟೆ ಡಿ ಕಾಸ್ಸಜಿಯೋನೆ ಎಂದು ಕರೆಯಲ್ಪಡುವ ಇಟಾಲಿಯನ್ ಅಂತ್ಯೋಪಾಯದ ನ್ಯಾಯಾಲಯವು ಹೆಚ್ಚಿನ ವಿವಾದಗಳನ್ನು ಬಗೆಹರಿಸುತ್ತದೆ. ಒಂದು ಪ್ರತ್ಯೇಕ ಸಂವಿಧಾನಾತ್ಮಕ ನ್ಯಾಯಾಲಯವಿದೆ, ಕಾರ್ಟೆ ಕಾಸ್ಟಿಟುಜಿಯೋನೆಲ್ ಜೊತೆಗೆ ಅಂತ್ಯೋಪಾಯದ ಒಂದು ಪಾರ್ಲಿಮೆಂಟರಿ ನ್ಯಾಯಾಲಯವೂ ಸಹ ಇದೆ.
ಜಪಾನ್‌
ಜಪಾನ್ ನಲ್ಲಿ, ಜಪಾನ್ ಸರ್ವೋಚ್ಚ ನ್ಯಾಯಾಲಯವನ್ನು 最高裁判所 ಎಂದು ಕರೆಯಲಾಗುತ್ತದೆ(ಸೈಕೋ-ಸೈಬಾನ್ಷೋ; ಸಂಕ್ಷಿಪ್ತವಾಗಿ ಸೈಕೋ-ಸೈ 最高裁 ಎಂದು ಕರೆಯಲ್ಪಡುತ್ತದೆ), ಟೋಕಿಯೋದ ಚಿಯೋಡದಲ್ಲಿ ನೆಲೆಯಾಗಿರುವ ಇದು ಜಪಾನಿನ ಉನ್ನತ ನ್ಯಾಯಾಲಯವಾಗಿದೆ. ಜಪಾನಿನೊಳಗೆ ಸಂವಿಧಾನವನ್ನು ವ್ಯಾಖ್ಯಾನಿಸುವ ಅಂತಿಮ ನ್ಯಾಯಾಂಗ ಅಧಿಕಾರವನ್ನು ಹೊಂದಿದೆ. ಜೊತೆಗೆ ರಾಷ್ಟ್ರೀಯ ಕಾನೂನಿಗೆ ಸಂಬಂಧಿಸಿದ ವಿಷಯಗಳನ್ನು ನಿರ್ಧರಿಸುವ ಹಕ್ಕನ್ನು ಹೊಂದಿದೆ.(ಸ್ಥಳೀಯ ಉಪ-ನಿಬಂಧನೆಗಳನ್ನು ಒಳಗೊಂಡಂತೆ). ಇದು ನ್ಯಾಯಾಂಗ ಮರುಪರಿಶೀಲನೆ ಮಾಡುವ ಅಧಿಕಾರ ಹೊಂದಿದೆ.(ಅದೆಂದರೆ ಡಯಟ್ ನ ಶಾಸನಗಳು ಹಾಗು ಸ್ಥಳೀಯ ಶಾಸನಸಭೆ, ಹಾಗು ಆಡಳಿತಾತ್ಮಕ ಕಾರ್ಯಗಳು, ಸಂವಿಧಾನಕ್ಕೆ ವಿರುದ್ಧವಾದವುಗಳನ್ನು ಘೋಷಿಸಬಹುದು).
ಲಕ್ಸೆಂಬರ್ಗ್
ಲಕ್ಸೆಂಬರ್ಗ್ ನಲ್ಲಿ, ಸಂವಿಧಾನಕ್ಕೆ ಕಾನೂನಿನ ಅನುಸರಣೆಯಲ್ಲಿ ಎದುರಾಗುವ ಸವಾಲುಗಳನ್ನು ಕೌರ್ ಕಾಂಸ್ಟಿಟ್ಯೂಟಿಯೋನ್ನೆಲ್ಲೆ (ಸಾಂವಿಧಾನಿಕ ನ್ಯಾಯಾಲಯ) ಎದುರು ತರಲಾಗುತ್ತದೆ. - ಈ ಸವಾಲುಗಳನ್ನು ಪ್ರಸ್ತುತಪಡಿಸಲು ಸಾಮಾನ್ಯವಾಗಿ ಬಳಕೆಯಾಗುವ ಹಾಗು ಸಾಧಾರಣವಾದ ಪ್ರಕ್ರಿಯೆಯೆಂದರೆ ಕೊಶ್ಚನ್ ಪ್ರಿಜುಡಿಸಿಯೆಲ್ಲೇ (ಪೂರ್ವಗ್ರಹ ವಿಚಾರಣೆ) ಮಾದರಿ. ಸಿವಿಲ್ ಹಾಗು ಕ್ರಿಮಿನಲ್ ವಿಚಾರಣೆಗೆ ಇರುವ ಅಂತ್ಯೋಪಾಯದ ನ್ಯಾಯಾಲಯವೆಂದರೆ "ಕೌರ್ ಡೆ ಕಾಸ್ಸೇಶನ್ "
ಆಡಳಿತಕ್ಕೆ ಸಂಬಂಧಿಸಿದ ವಿಷಯಗಳ ವಿಚಾರಣೆಗೆ ಇರುವ ಉನ್ನತ ನ್ಯಾಯಾಲಯವೆಂದರೆ "ಕೌರ್ ಅಡ್ಮಿನಿಸ್ಟ್ರೇಟಿವ್ "(ಆಡಳಿತಾತ್ಮಕ ನ್ಯಾಯಾಲಯ).
ಫಿಲಿಫೈನ್ಸ್
ಪೌರ ಕಾನೂನನ್ನು ಪಾಲಿಸುವ ರಾಷ್ಟ್ರವೆಂದು ಸಾಧಾರಣವಾಗಿ ಪರಿಗಣಿತವಾಗುವ ಫಿಲಿಫೈನ್ಸ್ ನ ಸಸರ್ವೋಚ್ಚ ನ್ಯಾಯಾಲಯವು ಅಮೆರಿಕನ್ ಸರ್ವೋಚ್ಚ ನ್ಯಾಯಾಲಯದಿಂದ ಪ್ರಭಾವಿತಗೊಂಡು ವಿನ್ಯಾಸಗೊಂಡಿದೆ. ಫಿಲಿಫೈನ್ಸ್, ಸ್ಪೇನ್ ಹಾಗು ಅಮೆರಿಕ ಸಂಯುಕ್ತ ಸಂಸ್ಥಾನ ಎರಡರಿಂದಲೂ ಪ್ರಭಾವಕ್ಕೊಳಪಟ್ಟಿದ್ದೇ ಇದಕ್ಕೆ ಕಾರಣವೆಂದು ಹೇಳಬಹುದು, ಜೊತೆಗೆ ಎರಡೂ ರಾಷ್ಟ್ರಗಳ ಕಾನೂನು ವ್ಯವಸ್ಥೆಗಳು ಫಿಲಿಫೈನ್ ಕಾನೂನುಗಳು ಹಾಗು ನ್ಯಾಯತತ್ತ್ವಗಳ ಅಭಿವೃದ್ಧಿಗೆ ಬಲವಾದ ಪ್ರಭಾವ ಬೀರಿವೆ. ಫಿಲಿಫೈನ್ ಕಾನೂನು ಅಂಗವು ಬಹುತೇಕವಾಗಿ ಸಂಹಿತೆಯಾಗಿ ರಚಿಸಲ್ಪಟ್ಟಿದೆ, ಫಿಲಿಫೈನ್ ಸಿವಿಲ್ ಕೋಡ್, ಸರ್ವೋಚ್ಚ ನ್ಯಾಯಾಲಯದ ನಿರ್ಣಯಗಳನ್ನು ಸ್ಪಷ್ಟವಾಗಿ ಗುರುತಿಸುತ್ತದೆ "ನೆಲದ ಕಾನೂನನ್ನು ಭಾಗಶಃ ರೂಪಿಸುತ್ತದೆ", ಇವುಗಳು ಕಾನೂನುಗಳ ಅದೇ ವರ್ಗಕ್ಕೆ ಸೇರುತ್ತವೆ. ೧೯೮೭ರ ಫಿಲಿಫೈನ್ ಸಂವಿಧಾನವೂ ಸಹ ಸರ್ವೋಚ್ಚ ನ್ಯಾಯಾಲಯಕ್ಕೆ ಕಾನೂನುಗಳು ಹಾಗು ಕಾರ್ಯಕಾರಿ ವ್ಯವಹಾರಗಳ ಮೇಲೆ ನ್ಯಾಯಾಂಗ ಪುನರ್ವಿಮರ್ಶೆಗೆ ಸ್ಪಷ್ಟವಾಗಿ ಅಧಿಕಾರ ನೀಡುತ್ತದೆ. ಸರ್ವೋಚ್ಚ ನ್ಯಾಯಾಲಯವು ಒಬ್ಬ ಮುಖ್ಯ ನ್ಯಾಯಮೂರ್ತಿ ಹಾಗು ೧೪ ಸಹೋದ್ಯೋಗಿ ನ್ಯಾಯಮೂರ್ತಿಗಳಿಂದ ರಚನೆಯಾಗಿರುತ್ತದೆ. ತೀರ್ಮಾನವಾಗಬೇಕಿರುವ ಮೊಕದ್ದಮೆಯ ಸ್ವರೂಪವನ್ನು ಅವಲಂಬಿಸಿ ನ್ಯಾಯಾಲಯವು ಎನ್ ಬ್ಯಾಂಕ್ ಅಥವಾ ವಿಭಾಗಗಳಾಗಿ ಕಾರ್ಯ ನಿರ್ವಹಿಸುತ್ತವೆ.
ಸ್ಪೇನ್
ಸ್ಪಾನಿಷ್ ಸರ್ವೋಚ್ಚ ನ್ಯಾಯಾಲಯವು ಸ್ಪೇನ್ ನ ಎಲ್ಲ ವಿಷಯಗಳ ವಿಚಾರಣೆ ನಡೆಸುವ ಉನ್ನತ ನ್ಯಾಯಾಲಯವಾಗಿದೆ.(ಖಾಸಗಿ ಹಾಗು ಸಾರ್ವಜನಿಕ ಎರಡೂ). ಕೇವಲ ಮಾನವ ಹಕ್ಕುಗಳಿಗೆ ಸಂಬಂಧಿಸಿದ ತೀರ್ಪನ್ನು ಪ್ರಶ್ನಿಸಿ ಸಾಂವಿಧಾನಿಕ ನ್ಯಾಯಾಲಯದಲ್ಲಿ ಮೇಲ್ಮನವಿ ಸಲ್ಲಿಸಬಹುದು.(ಸ್ಪಾನಿಷ್ ಸಂವಿಧಾನದೊಂದಿಗಿನ ಕಾನೂನು ಹೊಂದಿಕೆಯ ಬಗ್ಗೆಯೂ ಸಹ ಇದು ನಿರ್ಧರಿಸುತ್ತದೆ).
ಸ್ಪೇನ್ ನಲ್ಲಿ, ಉಚ್ಚ ನ್ಯಾಯಾಲಯಗಳು ಪೂರ್ವನಿರ್ಣಯದ ಬದ್ಧತೆಯನ್ನು ರೂಪಿಸಲು ಸಾಧ್ಯವಿಲ್ಲ; ಆದಾಗ್ಯೂ, ಕಿರಿಯ ನ್ಯಾಯಾಲಯಗಳು ಸಾಮಾನ್ಯವಾಗಿ ಸರ್ವೋಚ್ಚ ನ್ಯಾಯಾಲಯದ ವ್ಯಾಖ್ಯಾನಗಳನ್ನೇ ಪಾಲಿಸುತ್ತವೆ. ಬಹುತೇಕ ಖಾಸಗಿ ಕಾನೂನು ಮೊಕದ್ದಮೆಗಳಲ್ಲಿ, ಒಂದು ವಾದವನ್ನು ಬೆಂಬಲಿಸಿ ನೀಡಿದ ಎರಡು ಸರ್ವೋಚ್ಚ ನ್ಯಾಯಾಲಯದ ತೀರ್ಪುಗಳು, ಸರ್ವೋಚ್ಚ ನ್ಯಾಯಾಲಯದಲ್ಲಿ ಮೇಲ್ಮನವಿ ಸಲ್ಲಿಸಬಹುದು.
ಐದು ವಿಭಾಗಗಳಿಂದ ಸ್ಪಾನಿಷ್ ಸರ್ವೋಚ್ಚ ನ್ಯಾಯಾಲಯವು ರೂಪಿತವಾಗಿದೆ:
ಸ್ವೀಡನ್‌‌
ಸ್ವೀಡನ್ ನಲ್ಲಿ, ಸರ್ವೋಚ್ಚ ನ್ಯಾಯಾಲಯ ಹಾಗು ಸರ್ವೋಚ್ಚ ಆಡಳಿತಾತ್ಮಕ ನ್ಯಾಯಾಲಯವು ಕ್ರಮವಾಗಿ ದೇಶದ ಉಚ್ಚ ನ್ಯಾಯಾಲಯಗಳಾಗಿ ಕಾರ್ಯ ನಿರ್ವಹಿಸುತ್ತವೆ. ಸರ್ವೋಚ್ಚ ಆಡಳಿತಾತ್ಮಕ ನ್ಯಾಯಾಲಯವು ವ್ಯಕ್ತಿಗಳು ಹಾಗು ಆಡಳಿತಾಂಗಗಳ ನಡುವಿನ ವಿವಾದಗಳಿಗೆ ಸಂಬಂಧಿಸಿದ ವಿಷಯಗಳ ವಿಚಾರಣೆ, ಜೊತೆಗೆ ಆಡಳಿತಾಂಗಗಳ ನಡುವಿನ ವಿವಾದ ವಿಚಾರಣೆಯನ್ನೂ ಸಹ ಮಾಡುತ್ತದೆ, ಆದರೆ ಸರ್ವೋಚ್ಚ ನ್ಯಾಯಾಲಯವು ಇತರ ಎಲ್ಲ ಬಗೆಯ ವ್ಯಾಜ್ಯಗಳ ವಿಚಾರಣೆ ನಡೆಸುತ್ತದೆ. ನ್ಯಾಯಮೂರ್ತಿಗಳು ಸರ್ಕಾರದಿಂದ ನಿಯುಕ್ತರಾಗಿರುತ್ತಾರೆ. ಹಲವು ಸಂದರ್ಭಗಳಲ್ಲಿ, ಸರ್ವೋಚ್ಚ ನ್ಯಾಯಾಲಯವು, ಕಾನೂನಿನ ವ್ಯಾಖ್ಯಾನದಲ್ಲಿ ಮೊದಲೇ ನಿರ್ಧಾರವಾದ ಪೂರ್ವನಿರ್ಣಯವನ್ನು ಒಳಗೊಂಡಿದ್ದರೆ ಅಂತಹ ಮೊಕದ್ದಮೆಯ ಒಂದು ತೀರ್ಪನ್ನು ಪ್ರಶ್ನಿಸಿ ಲೀವ್ ಟು ಅಪೀಲ್ ಗೆ [ಪ್ರೋವ್ನಿಂಗ್ಸ್ಟಿಲ್ ಸ್ಟ್ಯಾಂಡ್ ) ಅವಕಾಶ ನೀಡಬಹುದು. ಆರೋಪಗಳು ವಿವಾದಾತ್ಮಕವಾಗಿದ್ದು, ಈ ವಿಷಯದಲ್ಲಿ ಸರ್ವೋಚ್ಚ ನ್ಯಾಯಾಲಯವು ಆರಂಭಿಕ ವಿಚಾರಣಾ ನ್ಯಾಯಾಲಯವಾಗಿರುತ್ತದೆ. ಇಂತಹ ವಿಷಯಗಳು, ಹೊಸ ಸಾಕ್ಷಿಯನ್ನು ಪರಿಗಣಿಸಿ ಕ್ರಿಮಿನಲ್ ಮೊಕದ್ದಮೆಯ ಮರುವಿಚಾರಣೆ ನಡೆಸಲು ಅರ್ಜಿ ಸಲ್ಲಿಸುವುದನ್ನು ಒಳಗೊಂಡಿರುತ್ತವೆ. ಜೊತೆಗೆ ಕರ್ತವ್ಯ ಲೋಪದ ಮೇಲೆ ಸರಕಾರದ ಜವಾಬ್ದಾರಿಯುತ ಮಂತ್ರಿಯ ವಿರುದ್ಧ ಆರೋಪ ಮಾಡಲಾಗುತ್ತದೆ. ಒಂದು ಸ್ಪಷ್ಟವಾದ ವ್ಯಾಖ್ಯಾನವಿಲ್ಲದ ಕಾನೂನಿಗೆ ಪ್ರಶ್ನೆಗಳು ಎದುರಾಗಿ, ಅಂತಹ ವಿಷಯವನ್ನು ಕಿರಿಯ ನ್ಯಾಯಾಲಯವು ವಿಚಾರಣೆ ನಡೆಸಬೇಕಾಗಿ ಬಂದಾಗ, ಅಂತಹ ಸಂದರ್ಭದಲ್ಲಿ ಇದು ಪರಿಹಾರಕ್ಕಾಗಿ ಸಂಬದ್ಧ ಸರ್ವೋಚ್ಚ ನ್ಯಾಯಾಲಯದ ಸಲಹೆ ಪಡೆಯಬಹುದು.
ಸ್ವಿಟ್ಜರ್‌ಲೆಂಡ್‌
ಸ್ವಿಟ್ಜರ್‌ಲೆಂಡ್‌ ನಲ್ಲಿ, ಫೆಡರಲ್ ಸುಪ್ರೀಂ ಕೋರ್ಟ್ ಆಫ್ ಸ್ವಿಟ್ಜರ್‌ಲೆಂಡ್ ‌, ಮೇಲ್ಮನವಿ ಸಲ್ಲಿಕೆಗೆ ಇರುವ ಅಂತಿಮ ನ್ಯಾಯಾಲಯವಾಗಿದೆ. ಸ್ವಿಟ್ಜರ್‌ಲೆಂಡ್‌ ಹೊಂದಿರುವ ನೇರ ಪ್ರಜಾಪ್ರಭುತ್ವ ವ್ಯವಸ್ಥೆಯ ಕಾರಣದಿಂದ, ಇದಕ್ಕೆ ಫೆಡರಲ್ ಶಾಸನಗಳ ಸಂವಿಧಾನಬದ್ಧತೆಯನ್ನು ಪರಿಶೀಲಿಸುವ ಯಾವುದೇ ಅಧಿಕಾರವಿರುವುದಿಲ್ಲ, ಆದರೆ ಜನಾಭಿಪ್ರಾಯದ ಮೂಲಕ ಪ್ರಸ್ತಾಪಿಸಲಾದ ಕಾನೂನನ್ನು ಜನರು ಅದನ್ನು ರದ್ದುಪಡಿಸಬಹುದು. ಆದಾಗ್ಯೂ, ಸ್ಪಷ್ಟವಾಗಿ ನಿರೂಪಿತವಾದ ಕಾನೂನಿನ ಪ್ರಕಾರ, ನ್ಯಾಯಾಲಯವು, ಅಂತರರಾಷ್ಟ್ರೀಯ ಕಾನೂನಿನ ಕೆಲ ವರ್ಗಗಳನ್ನು ಒಳಗೊಂಡಂತೆ ಎಲ್ಲ ಸ್ವಿಸ್ಸ್ ಕಾನೂನಿನ ಅನುವರ್ತನೆಯನ್ನು ಪರಿಶೀಲಿಸಲು ಅಧಿಕಾರ ಹೊಂದಿರುತ್ತವೆ, ಅದರಲ್ಲೂ ವಿಶೇಷವಾಗಿ ಯುರೋಪಿಯನ್ ಕನ್ವೆನ್ಶನ್ ಆಫ್ ಹ್ಯೂಮನ್ ರೈಟ್ಸ್.
ಶ್ರೀಲಂಕಾ
ಶ್ರೀಲಂಕಾದಲ್ಲಿ, ಶ್ರೀಲಂಕಾ ಸರ್ವೋಚ್ಚ ನ್ಯಾಯಾಲಯವನ್ನು ೧೯೭೨ರ ನಂತರ ಹೊಸ ಸಂವಿಧಾನದ ಅಂಗೀಕಾರದ ನಂತರ ಸ್ಥಾಪಿಸಲಾಯಿತು. ಸರ್ವೋಚ್ಚ ನ್ಯಾಯಾಲಯವು ಉನ್ನತ ಹಾಗು ದಾಖಲೆ ನ್ಯಾಯಾಲಯದ ಅಂತಿಮ ಉಚ್ಚ ನ್ಯಾಯಸ್ಥಾನವಾಗಿದೆ. ಜೊತೆಗೆ ಸಂವಿಧಾನಕ್ಕೆ ಬದ್ಧವಾಗಿದ್ದುಕೊಂಡು ಅಧಿಕೃತ ಅಧಿಕಾರವನ್ನು ಚಲಾಯಿಸುತ್ತದೆ. ನ್ಯಾಯಾಲಯದ ಅಧಿಕೃತ ತೀರ್ಪುಗಳು ಎಲ್ಲ ಕಿರಿಯ ನ್ಯಾಯಾಲಯಗಳ ಮೇಲೆ ಆದ್ಯತೆ ಪಡೆದಿರುತ್ತದೆ. ಶ್ರೀಲಂಕಾದ ನ್ಯಾಯಾಂಗ ವ್ಯವಸ್ಥೆಯು ಸಂಪ್ರದಾಯ ಕಾನೂನು ಹಾಗು ಪೌರ ಕಾನೂನು ಎರಡರ ಸಂಕೀರ್ಣ ಮಿಶ್ರಣವಾಗಿದೆ. ಕೆಲವು ಸಂದರ್ಭಗಳಲ್ಲಿ, ಉದಾಹರಣೆಗೆ ಮರಣದಂಡನೆ ನೀಡುವ ವಿಷಯದಲ್ಲಿ, ಕ್ಷಮೆ ಅರ್ಜಿಯನ್ನು ಗಣರಾಜ್ಯದ ಅಧ್ಯಕ್ಷರಿಗೆ ನೀಡಿ ಅವರ ನಿರ್ಣಯವನ್ನು ಪರಿಗಣಿಸಲಾಗುತ್ತದೆ. ಆದಾಗ್ಯೂ, ಅಧ್ಯಕ್ಷರ ಪರವಾಗಿ ಪಾರ್ಲಿಮೆಂಟಿನ ೨/೩ ಬಹುಮತ(ಪ್ರಸಕ್ತದವರೆಗೂ), ಸರ್ವೋಚ್ಚ ನ್ಯಾಯಾಲಯ ಹಾಗು ಅದರ ನ್ಯಾಯಮೂರ್ತಿಗಳ ಅಧಿಕಾರವು ನಿರರ್ಥಕಗೊಳ್ಳುತ್ತದೆ ಏಕೆಂದರೆ, ಅಧ್ಯಕ್ಷರು ಇಚ್ಚಿಸಿದರೆ, ಸಂವಿಧಾನದ ಪ್ರಕಾರ ಅವರುಗಳನ್ನು ಅವರವರ ಹುದ್ದೆಗಳಿಂದ ವಜಾಮಾಡಬಹುದು. ಈ ರೀತಿಯಾಗಿ, ಇಂತಹ ಪರಿಸ್ಥಿತಿಗಳಲ್ಲಿ, ಪೌರ ಕಾನೂನಿನ ಅಧಿಕೃತ ಸ್ಥಿತಿಯು ಇಲ್ಲವಾಗುತ್ತದೆ.
ದಕ್ಷಿಣ ಆಫ್ರಿಕಾ
ದಕ್ಷಿಣ ಆಫ್ರಿಕಾದಲ್ಲಿ, ಸುಪ್ರೀಂ ಕೋರ್ಟ್ ಆಫ್ ಅಪೀಲ್ (SCA) ೧೯೯೪ರಲ್ಲಿ ರಚನೆಯಾಯಿತು. ಜೊತೆಗೆ ಸಂವಿಧಾನೇತರ ವಿಷಯಗಳಲ್ಲಿ ಮೇಲ್ಮನವಿ ಸಲ್ಲಿಕೆಯ ಉಚ್ಚ ನ್ಯಾಯಾಲಯವಾಗಿ ದಕ್ಷಿಣ ಆಫ್ರಿಕಾದ ಸರ್ವೋಚ್ಚ ನ್ಯಾಯಾಲಯದ ಮೇಲ್ಮನವಿ ವಿಭಾಗದ ಸ್ಥಾನವನ್ನು ಆಕ್ರಮಿಸಿತು. ಇಲ್ಲಿ SAC, ಸಾಂವಿಧಾನಿಕ ನ್ಯಾಯಾಲಯದ ಅಧೀನ ನ್ಯಾಯಾಲಯವಾಗಿದೆ, ಇದು ಸಂವಿಧಾನದ ವ್ಯಾಖ್ಯಾನವನ್ನು ಒಳಗೊಳ್ಳುವ ಉನ್ನತ ನ್ಯಾಯಾಲಯವಾಗಿದೆ.
ಸೋವಿಯತ್-ಮಾದರಿಯ ನ್ಯಾಯಾಧಿಕಾರ ವ್ಯಾಪ್ತಿ ಕ್ಷೇತ್ರಗಳು
ಹಲವು ರಾಷ್ಟ್ರಗಳು, ಸೋವಿಯತ್ ಒಕ್ಕೂಟದ ಮಾದರಿ ಸಂವಿಧಾನವನ್ನು ಹೊಂದಿವೆ. ಶಾಸಕಾಂಗಕ್ಕೆ ಅಂತ್ಯೋಪಾಯದ ನ್ಯಾಯಾಲಯ ದ ಅಧಿಕಾರವನ್ನು ನೀಡಲಾಗಿದೆ. ಆದಾಗ್ಯೂ, ಪ್ರಬಲವಾದ ಕಾನೂನು ವ್ಯವಸ್ಥೆಯ ಕೊರತೆಯಿಂದಾಗಿ, ಈ ಅಧಿಕಾರವು ಕೇವಲ ಹೆಸರಿಗೆ ಮಾತ್ರ ಇದೆ. ಪೀಪಲ್'ಸ್ ರಿಪಬ್ಲಿಕ್ ಆಫ್ ಚೀನಾನಲ್ಲಿ, ಕಾನೂನು ವ್ಯಾಖ್ಯಾನದ ಅಂತಿಮ ಅಧಿಕಾರವನ್ನು ಸ್ಟ್ಯಾಂಡಿಂಗ್ ಕಮಿಟಿ ಆಫ್ ದಿ ನ್ಯಾಷನಲ್ ಪೀಪಲ್'ಸ್ ಕಾಂಗ್ರೆಸ್ಸ್ ಗೆ ವಹಿಸಲಾಗಿದೆ. ಈ ಅಧಿಕಾರದಲ್ಲಿ ಹಾಂಗ್ ಕಾಂಗ್ ಹಾಗು ಮಕಾವ್ ನ (ಮೂಲ ಕಾಯ್ದೆಗಳನ್ನು)ಬೇಸಿಕ್ ಲಾಗಳನ್ನು ವ್ಯಾಖ್ಯಾನಿಸುವ ಅಧಿಕಾರವೂ ಸೇರಿದೆ, ಎರಡು ವಿಶೇಷ ಆಡಳಿತಾತ್ಮಕ ಪ್ರದೇಶಗಳ ಸಾಂವಿಧಾನಿಕ ದಾಖಲೆಗಳು, ಕ್ರಮವಾಗಿ ಸಂಪ್ರದಾಯ ಕಾನೂನು ಹಾಗು ಪೋರ್ಚುಗೀಸ್-ಮೂಲದ ಕಾನೂನು ವ್ಯವಸ್ಥೆಯನ್ನು ಕ್ರಮವಾಗಿ ಹೊಂದಿರುತ್ತವೆ. ಈ ಅಧಿಕಾರವು ಶಾಸನದ ಅಧಿಕಾರವಾಗಿದ್ದು, ನ್ಯಾಯಾಂಗ ಅಧಿಕಾರವಲ್ಲ, NPCSC ವ್ಯಾಖ್ಯಾನವು ಈಗಾಗಲೇ ಇರುವ ನಿರ್ಧಾರಿತ ವಿಷಯಗಳ ಮೇಲೆ ಪರಿಣಾಮ ಬೀರುವುದಿಲ್ಲ.
ಟಿಪ್ಪಣಿಗಳು ಮತ್ತು ಆಕರಗಳು
ವರ್ಗ:ನ್ಯಾಯಾಲಯ ವ್ಯವಸ್ಥೆಗಳು ವರ್ಗ:ರಾಷ್ಟ್ರೀಯ ಸರ್ವೋಚ್ಚ ನ್ಯಾಯಾಲಯಗಳು ವರ್ಗ:ಆಡಳಿತ ವಿಭಾಗಗಳು ವರ್ಗ:ನ್ಯಾಯಾಂಗ ವ್ಯವಸ್ಥೆ
ಮಾರ್ಟಿನ್‌ ಬುಬರ್‌
ಮಾರ್ಟಿನ್‌ ಬುಬರ್‌ (מרטין בובר; ಫೆಬ್ರವರಿ ೮, ೧೮೭೮ – ಜೂನ್ ೧೩, ೧೯೬೫) ಓರ್ವ ಆಸ್ಟ್ರಿಯಾದಲ್ಲಿ ಜನಿಸಿದ  ಯಹೂದಿ  ತತ್ವಶಾಸ್ತ್ರಜ್ಞರಾಗಿದ್ದರು. ನಾನು-ನೀನು ನಡುವಣ ಸಂಬಂಧ ಹಾಗೂ ನಾನು-ಅದು ನಡುವಣ ಸಂಬಂಧವನ್ನು ಕೇಂದ್ರವಾಗಿರಿಸಿಕೊಂಡ 'ಫಿಲಾಸಫಿ ಆಫ್ ಡೈಲಾಗ್' ಎಂಬ ಧಾರ್ಮಿಕ ಅಸ್ತಿತ್ವಧರ್ಮವನ್ನು ಮಂಡಿಸಿದುದಕ್ಕಾಗಿ ಅವರು ಹೆಸರುವಾಸಿಯಾದರು.
ವಿಯೆನ್ನಾದಲ್ಲಿ ಜನ್ಮ ತಾಳಿದ ಬುಬರ್ ಸಂಪ್ರದಾಯಸ್ಥ ಯಹೂದಿ ಕುಟುಂಬಕ್ಕೆ ಸೇರಿದವರಾಗಿದ್ದರು, ಆದರೆ ಯಹೂದಿ ರೀತಿರಿವಾಜುಗಳನ್ನು ಕೈಬಿಟ್ಟು ತತ್ವಶಾಸ್ತ್ರದಲ್ಲಿನ ಜಾತ್ಯತೀತ ಅಧ್ಯಯನದಲ್ಲಿ ತೊಡಗಿದರು. ೧೯೦೨ರಲ್ಲಿ ಬುಬರ್ ಡೈ ವೆಲ್ಟ್  ಎಂಬ ವಾರಪತ್ರಿಕೆಯ ಸಂಪಾದಕರಾದರು; ಈ ಪತ್ರಿಕೆಯು ಝಿಯಾನಿಸ್ಟ್ ಚಳುವಳಿಯ ಪ್ರಮುಖ ಅಂಗವಾಗಿದ್ದಿತು; ನಂತರದ ದಿನಗಳಲ್ಲಿ ಬುಬರ್ ಝಿಯಾನಿಸಂ ಕಾರ್ಯಗಳಲ್ಲಿ ತೊಡಗಿಕೊಳ್ಳುವುದನ್ನು ಬಿಟ್ಟುಬಿಟ್ಟರು. ೧೯೨೩ರಲ್ಲಿ ಬುಬರ್ ತಮಗೆ ಖ್ಯಾತಿ ತಂದಂತಹ ಅಸ್ತಿತ್ವಧರ್ಮಕ್ಕೆ ಸಂಬಂಧಿಸಿದ ಪ್ರಬಂಧವಾದ ಇಖ್ ಉಂಡ್ ಡು (ನಂತರ ಇಂಗ್ಲಿಷ್ ನಲ್ಲಿ ಈ ಪ್ರಬಂಧವು ಐ ಎಂಡ್ ದೌ  ಎಂದು ಅನುವಾದಗೊಂಡಿತು) ಬರೆದರು, ಹಾಗೂ ೧೯೨೫ರಲ್ಲಿ ಅವರು ಹೀಬ್ರೂ ಬೈಬಲ್ ಅನ್ನು ಜರ್ಮನ್ ಭಾಷೆಗೆ ತರ್ಜುಮೆ ಮಾಡಲು ಆರಂಭಿಸಿದರು.
೧೯೩೦ರಲ್ಲಿ ಬುಬರ್ ಯೂನಿವರ್ಸಿಟಿ ಆಫ್ ಫ್ರಾಂಕ್ ಫರ್ಟ್ ಆಮ್ ಮೇಯ್ನ್ ನಲ್ಲಿ ಗೌರವ ಪ್ರಾಧ್ಯಾಪಕರಾದರು ಹಾಗೂ ಅಡಾಲ್ಫ್ ಹಿಟ್ಲರ್ ೧೯೩೩ರಲ್ಲಿ ಅಧಿಕಾರಕ್ಕೆ ಬಂದ ತಕ್ಷಣ ಅದನ್ನು ವಿರೋಧಿಸಿ ತಮ್ಮ ಪ್ರೊಫೆಸರ್ ಗಿರಿಗೆ ರಾಜೀನಾಮೆ ಇತ್ತರು. ಅವರು ನಂತರ ಸೆಂಟ್ರಲ್ ಆಫೀಸ್ ಆಫ್ ಜ್ಯೂಯಿಷ್ ಎಜುಕೇಷನ್ ಎಂಬ ಸಂಸ್ಥೆಯನ್ನು ಸ್ಥಾಪಿಸಿದರು; ಜರ್ಮನ್ ಸರ್ಕಾರವು ಸಾರ್ವಜನಿಕ ಶಿಕ್ಷಣಕ್ಕೆ ಯಹೂದಿಗಳನ್ನು ಸೇರಿಸುವುದಕ್ಕೆ ನಿರ್ಬಂಧ ಹೂಡಿದ್ದ ಆ ಕಾಲದಲ್ಲಿ ಈ ಸಂಸ್ಥೆಯು ದಿನೇ ದಿನೇ ಹೆಚ್ಚು ಪ್ರಾಮುಖ್ಯತೆಯನ್ನು ಪಡೆಯಿತು. ೧೯೩೮ರಲ್ಲಿ ಬುಬರ್ ಜರ್ಮನಿಯನ್ನು ತೊರೆದು ಜೆರೂಸೆಲಂನಲ್ಲಿ ನೆಲೆಸಿದರು; ಅಲ್ಲಿನ ಬ್ರಿಟಿಷ್ ಮ್ಯಾಂಡೇಟ್ ಫಾರ್ ಪ್ಯಾಲೆಸ್ಟೈನ್ ನಲ್ಲಿ  ಹೀಬ್ರೂ ಯೂನಿವರ್ಸಿಟಿಯಲ್ಲಿ ಪ್ರೊಫೆಸರ್ ಗಿರಿಯನ್ನು ಪಡೆದು ಮಾನವಶಾಸ್ತ್ರ ಮತ್ತು ಪರಿಚಯಾತ್ಮಕ ಸಮಾಜಶಾಸ್ತ್ರ ವಿಷಯಗಳನ್ನು ಬೋಧಿಸುತ್ತಿದ್ದರು.
ಬುಬರ್ ರ ಪತ್ನಿ ಪಾಲಾ ೧೯೫೮ರಲ್ಲಿ ನಿಧನರಾದರು, ಮತ್ತು ಬುಬರ್ ಜೆರೂಸೆಲಂನ ತಾಲ್ಬಿಯೆಹ್ ಬಡಾವಣೆಯಲ್ಲಿ ತಮ್ಮ ಮನೆಯಲ್ಲಿಯೇ ಜೂನ್ ೧೩, ೧೯೬೫ರಂದು ನಿಧನರಾದರು.
ಜೀವನ ವೃತ್ತಾಂತ
ಮಾರ್ಟಿನ್ (ಹೀಬ್ರೂ ಹೆಸರು: מָרְדֳּכַי, ಮಾರ್ಡೆಷಲ್ ) ಬುಬರ್ ವಿಯೆನ್ನಾ ದಲ್ಲಿ ಒಂದು ಸಂಪ್ರದಾಯಶರಣ ಕುಟುಂಬದಲ್ಲಿ ಜನಿಸಿದರು. ಅವರ ತಾತ, ಸಾಲೋಮನ್ ಬುಬರ್, ರ ಮೆನಯು ಲೆಂಬರ್ಗ್ (ಈಗಿನ ಲ್ವಿವ್, ಯುಕ್ರೇನ್)ನಲ್ಲಿದ್ದಿತು ಹಾಗೂ ಬುಬರ್ ಇಲ್ಲಿಯೇ ತನ್ನ ಬಾಲ್ಯದ ದಿನಗಳನ್ನು ಹೆಚ್ಚು ಕಳೆದದ್ದು; ಸಾಲೋಮನ್ ಬುಬರ್ ಖ್ಯಾತ ಮೈದರ್ಶ್ ಮತ್ತು ರಬ್ಬಿನಿಕ್ ಸಾಹಿತ್ಯದ ಪಂಡಿತರಾಗಿದ್ದರು. ಬುಬರ್ ಮನೆಯಲ್ಲಿ ಯಿಡ್ಡಿಷ್ ಮತ್ತು ಜರ್ಮನ್ ಭಾಷೆಗಳಲ್ಲಿ ಮಾತನಾಡುತ್ತಿದ್ದರು. ೧೮೯೨ರಲ್ಲಿ ಬುಬರ್ ಲೆಂಬರ್ಗ್ ನ ತನ್ನ ತಂದೆಯ ಮನೆಗೆ ಮರಳಿ ಬಂದರು. ಒಂದು ವೈಯಕ್ತಿಕ ಧಾರ್ಮಿಕ ಸಂಕಷ್ಟವು ಅವರು ತಮ್ಮ ಯಹೂದೀ ಧಾರ್ಮಿಕ ವಿಧಿಗಳಿಂದ ದೂರ ಸರಿಯುವಂತೆ ಮಾಡಿತು: ಅವರು ಇಮಾನ್ಯುಎಲ್ ಕಾಂಟ್, ಸೋರೆನ್ ಕೀರ್ಕೆಗ್ಗಾರ್ಡ್, ಮತ್ತು ಫ್ರೀಡ್ರಿಚ್ ನೀಷೆ ಯವರ ಕೃತಿಗಳನ್ನು ಓದಲಾರಂಭಿಸಿದರು. ಕಡೆಯ ಇಬ್ಬರ ಕೃತಿಗಳಂತೂ ಅವರು ತತ್ವಜ್ಞಾನದ ಅಧ್ಯಯನದಲ್ಲಿ ತೊಡಗಿಕೊಳ್ಳಲು ಬಲವಾದ ಪ್ರೇರಣೆ ನೀಡಿದವು. ೧೮೯೬ರಲ್ಲಿ ಬುಬರ್ ತಮ್ಮ ವ್ಯಾಸಂಗಕ್ಕಾಗಿ ವಿಯೆನ್ನಾಗೆ ತೆರಳಿದರು(ತತ್ವಶಾಸ್ತ್ರ, ಕಲಾ ಚರಿತ್ರೆ, ಜರ್ಮನ್ ಅಧ್ಯಯನಗಳು, ಭಾಷಾಶಾಸ್ತ್ರ). ೧೮೯೮ರಲ್ಲಿ ಅವರು ಝಿಯಾನಿಸ್ಟ್ ಚಳುವಳಿಗೆ ಸೇರಿದರು ಹಾಗೂ ಕಾಂಗ್ರೆಸ್ ಗಳು ಮತ್ತು ಸಂಘಟನಾ ಕಾರ್ಯಗಳಲ್ಲಿ ಭಾಗವಹಿಸಲಾರಂಭಿಸಿದರು. ೧೮೯೯ರಲ್ಲಿ, ಝುರಿಚ್ ನಲ್ಲಿ ಓದುತ್ತಿದ್ದಾಗ, ಬುಬರ್ ತಮ್ಮ ಮುಂದಿನ ಬಾಳಸಂಗಾತಿಯಾದ ಪಾಲಾ ವಿಂಕ್ಲರ್ ಎಂಬ ಮ್ಯುನಿಕ್ ನಲ್ಲಿ ಜನಿಸಿದ ಯಹೂದ್ಯೇತರ ಝಿಯಾನಿ ಪಂಥದ ಲೇಖಕಿಯನ್ನು ಭೇಟಿಯಾದರು; ನಂತರದ ದಿನಗಳಲ್ಲಿ ಪಾಲಾ ಜುದಾಯಿಸಂಗೆ ಮತಾಂತರಗೊಂಡರು.
ವಿಷಯವಸ್ತುಗಳು
ಬುಬರ್ ರ ಚೇತೋಹಾರಿಯಾದ, ಹಾಗೂ ಕೆಲವೊಮ್ಮೆ ಕಾವ್ಯಮಯವಾದ ಬರವಣಿಗೆಯ ಶೈಲಿಯು ಅವರ ಕೃತಿಗಳಲ್ಲಿ ಪ್ರಮುಖವಾದ ಸಿದ್ಧಾಂತಗಳನ್ನು ಅಚ್ಚಳಿಯದಂತಾಗಿಸಿದೆ: ಹಸಿಡಿಕ್ ಕಥೆಗಳ ಪುನಃಕಥನ, ಬೈಬಲ್ ಬಗ್ಗೆ ವಿವರಣಾತ್ಮಕ ಬರಹಗಳು ಹಾಗೂ ಆಧ್ಯಾತ್ಮಿಕ ನುಡಿಗಳು ಈ ಕ್ರಮದಲ್ಲೇ ಮೂಡಿವೆ. ಸಾಂಸ್ಕೃತಿಕವಾಗಿ ಝಿಯಾನಿಸ್ಟ್ ಆಗಿದ್ದ ಬುಬರ್ ಜರ್ಮನಿ ಮತ್ತು ಇಸ್ರೇಲ್‌ಗಳ ಯಹೂದಿ ಮತ್ತು ಶೈಕ್ಷಣಿಕ ಸಮುದಾಯಗಳಲ್ಲಿ ಕ್ರಿಯಾಶೀಲರಾಗಿದ್ದರು. ಅವರು ಪ್ಯಾಲೆಸ್ಟೇನ್ ನಲ್ಲಿ ಉಭಯರಾಷ್ಟ್ರಗಳ ಪರಿಹಾರದ ಕಟ್ಟಾ ಬೆಂಬಲಿಗರಾಗಿದ್ದರು ಹಾಗೂ ಯಹೂದಿಗಳ ರಾಜ್ಯವಾದ ಇಸ್ರೇಲ್ ಸ್ಥಾಪನೆಯಾದನಂತರ ಅರಬ್ ದೇಶಗಳಲ್ಲಿ ಇಸ್ರೇಲಿನ ಪ್ರಾದೇಶಿಕ ಒಕ್ಕೂಟಗಳನ್ನು ಸ್ಥಾಪಿಸುವುದನ್ನು ಪ್ರಬಲವಾಗಿ ಬೆಂಬಲಿಸಿದರು. ಅವರ ಪ್ರಭಾವವು ಹ್ಯುಮಾನಿಟೀಸ್ ನ ಉದ್ದಗಲಕ್ಕೂ ಹರಡಿದೆ, ವಿಶೇಷತಃ ಸಾಮಾಜಿಕ ಲಿಂಗರಾಜ ಸಾಮಾಜಿಕ ತತ್ವಶಾಸ್ತ್ರ, ತಾತ್ವಿಕ ಅರಾಜಕತೆ, ಮತ್ತು ಧಾರ್ಮಿಕ ಅಸ್ತಿತ್ವಧರ್ಮದ ಕ್ಷೇತ್ರಗಳಲ್ಲಿ ಅವರ ಪ್ರಭಾವ ಗಣನೀಯವಾಗಿದೆ.
ಝಿಯಾನಿಸ್ಟ್ ದೃಷ್ಟಿಕೋನಗಳು
ತಮ್ಮ ವೈಯಕ್ತಿ ಕ ದೃಷ್ಟಿಕೋನದಿಂದ ಝಿಯಾನಿಸಂ ನತ್ತ ಸಾಗಿದ ಬುಬರ್ ಝಿಯಾನಿಸಂನ ರಾಜಕೀಯ ಮತ್ತು ಸಾಂಸ್ಕೃತಿಕ ಮಾರ್ಗಗಳ ಬಗ್ಗೆ ಥಿಯೋಡೋರ್ ಹೆರ್ಝ್ ಹೊಂದಿದ್ದ ದೃಷ್ಟಿಕೋನಗಳನ್ನು ಒಪ್ಪಲಿಲ್ಲ. ಹೆರ್ಝ್ ಝಿಯಾನಿಸಂ ನ ಗುರಿಯು ರಾಷ್ಟ್ರವನ್ನು ಕಟ್ಟುವಂಹದ್ದೆಂಬ ಕಲ್ಪನೆಯನ್ನು ಹೊಂದಿದ್ದರು, ಅದಕ್ಕೆ ಯಹೂದಿ ಸಂಸ್ಕೃತಿ ಅಥವಾ ಧರ್ಮದ ಅಗತ್ಯವಿಲ್ಲ ಎಂಬುದು ಅವರ ಅಭಿಪ್ರಾಯವಾಗಿತ್ತು. ಅದಕ್ಕೆ ತದ್ವಿರುದ್ಧವಾಗಿ ಸಮರ್ಥ ಝಿಯಾನಿಸಂ ಸಾಮಾಜಿಕ ಹಾಗೂ ಅಧ್ಯಾತ್ಮಿಕ ಶ್ರೀಮಂತಿಕೆಗಾಗಿಯೇ ಇರುವುದೆಂದು ಬುಬರ್ ನಂಬಿದ್ದರು. ಹರ್ಝ್ ಮತ್ತು ಬುಬರ್, ಪರಸ್ಪರ ಗೌರವ ಮತ್ತು ಭಿನ್ನಮತದೊಂದಿಗೇ, ತಮ್ಮ ತಮ್ಮ ಗುರಿಗಳನ್ನು ಮುಟ್ಟಲು ಜೀವನವಿಡೀ ಶ್ರಮಿಸಿದರು.
೧೯೦೨ರಲ್ಲಿ ಬುಬರ್ ಡೈ ವೆಲ್ಟ್  ಎಂಬ ಸಾಪ್ತಾಹಿಕದ ಸಂಪಾದಕರಾದರು; ಆ ಪತ್ರಿಕೆಯು ಝಿಯಾನಿಸಂ ಚಳುವಳಿಯ ಕೇಂದ್ರ ಅಂಗವಾಗಿತ್ತು. ಅದರೆ, ಒಂದು ವರ್ಷದ ನಂತರ ಬುಬರ್ ಯಹೂದಿಗಳ ಹಸಿಡಿಸಂ ಚಳುವಳಿಯಲ್ಲಿ ತೊಡಗಿಕೊಂಡರು. ಹಸಿಡಿಕ್ ಸಮುದಾಯಗಳು ತಮ್ಮ ಧರ್ಮವನ್ನು ದೈನಿಕ ಬದುಕು ಮತ್ತು ಸಂಪ್ರದಾಯಗಳಲ್ಲಿ ಸಾಕಾರಗೊಳಿಸುವುದನ್ನು ಕಂಡು ಅದನ್ನು ಬಹಳವೇ ಮೆಚ್ಚಿದರು. ಯಾವಾಗಲೂ ರಾಜಕೀಯದ ಚಿಂತನೆಗಳ ಬಗ್ಗೆ ಆಲೋಚಿಸುತ್ತಾ ಬಹಳ ಗಡಿಬಿಡಿಯಲ್ಲಿರುವ ಝಿಯಾನಿಸ್ಟ್ ಸಂಘಗಳಿಗೆ ಸಂಪೂರ್ಣ ವಿರುದ್ಧವಾದ ರೀತಿಯಲ್ಲಿ, ಬುಬರ್ ಯಾವಾಗಲೂ ಪ್ರತಿಪಾದಿಸುತ್ತಿದ್ದ ಝಿಯಾನಿಸಂ ನ ಮೌಲ್ಯಗಳನ್ನು, ಈ ಹಸಿಡಿಮ್ ಸಮುದಾಯಗಳು ಅಳವಡಿಸಿಕೊಂಡು ಜೀವನ ನಡೆಸುವಲ್ಲಿ ನಿರತರಾಗಿದ್ದರು. ೧೯೦೪ರಲ್ಲಿ ಬುಬರ್ ಬಹುತೇಕ ಝಿಯಾನಿಸ್ಟ್ ಸಂಘಟನಾ ಚಟುವಟಿಕೆಗಳಿಂದ ಹಿಂದೆ ಸರಿದರು ಹಾಗೂ ತಮ್ಮ ಸಮಯವನ್ನು ಅಧ್ಯಯನ ಮತ್ತು ಬರವಣಿಗೆಯಲ್ಲಿ ಕಳೆಯತೊಡಗಿದರು. ಆ ವರ್ಷ ಅವರು ಅವರ ಸಿದ್ಧಾಂತವನ್ನು ಪ್ರಕಟಣೆಗೊಳಿಸಿದರು: ಬೀಯ್ಟ್ ರೇಜ್ ಝುರ್ ಜೆಷಿಷ್ಟೆ ಡಸ್ ಇಂಡಿವಿಜುಯೇಷನ್ಸ್ ಪ್ರಾಬ್ಲಮ್ಸ್ ( ಜ್ಯಾಕೋಬ್ ಬಾಹ್ಮೆ  ಮತ್ತು ನಿಕೊಲಾಸ್ ಕ್ಯುಸಾನಸ್ ಕುರಿತಾಗಿ).
ಸಾಹಿತ್ಯ ಮತ್ತು ಪಾಂಡಿತ್ಯ ವ್ಯಾಪ್ತಿ
೧೯೧೦ರಿಂದ ೧೯೧೪ರವರೆಗೆ ಬುಬರ್ ಪುರಾಣಗಳ ಅಧ್ಯಯನ ಮಾಡಿದರು ಮತ್ತು ಪೌರಾಣಿಕ ಗ್ರಂಥಗಳ ಆವೃತ್ತಿಗಳನ್ನು ಪ್ರಕಟಿಸಿದರು. ೧೯೧೬ರಲ್ಲಿ ಅವರು ಬರ್ಲಿನ್ ನಿಂದ ಹೆಪ್ಪೆನ್ಹೀಮ್ ಗೆ ಹೋದರು. ಮೊದಲನೆಯ ಮಹಾಯುದ್ಧದ ಕಾಲದಲ್ಲಿ ಅವರು ಪೂರ್ವ ಯೂರೋಪ್ ನ ಯಹೂದಿಗಳ ಸ್ಥಿತಿಯನ್ನು ಉತ್ತಮಗೊಳಿಸುವ ಸಲುವಾಗಿ ಜ್ಯೂಯಿಷ್ ನ್ಯಾಷನಲ್ ಕಮಿಷನ್ ಅನ್ನು ಸ್ಥಾಪಿಸಲು ಸಹಾಯ ಮಾಡಿದರು. ಆ ಅವಧಿಯಲ್ಲಿ ಅವರು ಡೆರ್ ಜ್ಯೂಡ್ ("ಯಹೂದಿ" ಎಂಬುದಕ್ಕೆ ಜರ್ಮನ್ ಪದ) ಎಂಬ ಯಹೂದಿ ಮಾಸಪತ್ರಿಕೆಯ ಸಂಪಾದಕರಾದರು(೧೯೨೪ ರವರೆಗೆ). ೧೯೨೧ರಲ್ಲಿ ಫ್ರಾನ್ಝ್ ರೋಸೆನ್ ಝ್ವೀಗ್ ರೊಡನೆ ಬುಬರ್ ನಿಕಟ ಸಂಬಂಧ ಹೊಂದಲಾರಂಭಿಸಿದರು. ೧೯೨೨ರಲ್ಲಿ ಬುಬರ್ ಮತ್ತು ರೋಸೆನ್ ಝ್ವೀಗ್ ಜರ್ಮನಿಯಲ್ಲಿ ಲೆಹ್ರ್ ಹಾವ್ಸ್ ಎಂದೇ ಪರಿಚಿತವಾಗಿರುವ ರೋಸೆನ್ ಝ್ವೀಗ್ ರ  ಹೌಸ್ ಆಫ್ ಜ್ಯೂಯುಷಿ ಲರ್ನಿಂಗ್ ನಲ್ಲಿ ಒಟ್ಟಿಗೆ ಕಾರ್ಯನಿರತರಾದರು.
೧೯೨೩ರಲ್ಲಿ ಬುಬರ್ ಅಸ್ತಿತ್ವಧರ್ಮದ ಬಗ್ಗೆ ಅವರಿಗೆ ಖ್ಯಾತಿ ಇತ್ತಂತಹ ಪ್ರಬಂಧವಾದ ಇಖ್ ಉಂಡ್ ಡು  (ಲನಂತರ ಆಂಗ್ಲಭಾಷೆಗೆ  ಐ ಎಂಡ್ ದೌ  ಎಂದು ತರ್ಜುಮೆ ಮಾಡಲಾಯಿತು) ಅನ್ನು ಬರೆದರು. ಅವರ ಕೃತಿಗಳನ್ನು ತಮ್ಮ ನಂತರದ ಜೀವನದಲ್ಲಿ ಕೊಂಚ ತಿದ್ದಿದರಾದರೂ, ಗಣನೀಯವಾದ ಬದಲಾವಣೆಗಳನ್ನು ಮಾಡಲು ಅವರು ಒಪ್ಪಲಿಲ್ಲ. ೧೯೨೫ರಲ್ಲಿ ಫ್ರಾನ್ಝ್ ರೋಸೆನ್ ಝ್ವೀಗ್ ರ ಜೊತೆ ಸೇರಿ ಬುಬರ್ ಹೀಬ್ರೂ ಬೈಬಲ್ ಅನ್ನು  ಜರ್ಮನ್ ಭಾಷೆಗೆ ಅನುವಾದ ಮಾಡಲಾರಂಭಿಸಿದರು. ಬುಬರ್ ಈ ಅನುವಾದವನ್ನು ವೆರಡ್ಯೂಟ್ ಷಂಗ್  ("ಜರ್ಮನೀಕರಣ") ಎಂದು ಕರೆದರು, ಏಕೆಂದರೆ ಈ ಅನುವಾದವು ಎಲ್ಲಾ ಸಂದರ್ಭಗಳಲ್ಲೂ ಜರ್ಮನ್ ಸಾಹಿತ್ಯಕ್ಕೇ ಅಂಟಿರದೆ, ಕೆಲವೊಮ್ಮೆ ಹೊಸ ಚೈತನ್ಯಕರ (ಹಾಗೂ ನವೀನವಾಗಿ ಸಂಶೋಧಿಸಿದ) ಸಮಾನಾರ್ಥಕ ನುಡಿಗಟ್ಟುಗಳನ್ನು ಹೊಂದಿದೆ; ಹೀಬ್ರೂವಿನ ನಾನಾರ್ಥಪದಗಳಲ್ಲಿನ ಅರ್ಥಗೌರವಕ್ಕೆ ಆಭಾಸವಾಗದಿರಲು ಈ ಕ್ರಮ ಅಗತ್ಯವಾಗಿತ್ತು. ೧೯೨೬ರಿಂದ ೧೯೨೮ರವರೆಗೆ ಬುಬರ್ {೦ಡೈ ಕ್ರಿಯಟರ್ ("ದ ಕ್ರಿಯೇಚರ್")ನ ಸಹ-ಸಂಪಾದಕರಾಗಿದ್ದರು.
1930ರಲ್ಲಿ ಬುಬರ್ ಯೂನಿವರ್ಸಿಟಿ ಆಫ್ ಫ್ರಾಂಕ್ ಫರ್ಟ್ ಆಮ್ ಮೇಯ್ನ್ ನಲ್ಲಿ ಗೌರವ ಪ್ರಾಧ್ಯಾಪಕರಾದರು.ಅಡಾಲ್ಫ್ ಹಿಟ್ಲರ್ 1933ರಲ್ಲಿ ಅಧಿಕಾರಕ್ಕೆ ಬಂದ ತಕ್ಷಣ ಅದನ್ನು ವಿರೋಧಿಸಿ ತಮ್ಮ ಪ್ರೊಫೆಸರ್ ಗಿರಿಗೆ ರಾಜೀನಾಮೆ ಇತ್ತರು. 4 ಅಕ್ಟೋಬರ್ 1933ರಂದು ನಾಝಿ ಅಧಿಕಾರಿಗಳು ಬುಬರ್ ಪಾಠ ಮಾಡಬಾರದೆಂದು ಕಟ್ಟಪ್ಪಣೆ ವಿಧಿಸಿದರು. 1935ರಲ್ಲಿ ಅವರನ್ನು ರೀಚ್ ಸ್ಖ್ರಿಫ್ಟಮ್ ಸ್ಕಾಮ್ಮರ್  (ದ ನ್ಯಾಷನಲ್ ಸೋಷಿಯಲಿಸ್ಟ್ ಆಥರ್ಸ್ ಅಸೋಸಿಯೇಷನ್) ನಿಂದ ಹೊರಹಾಕಲಾಯಿತು. ಅವರು ನಂತರ ಸೆಂಟ್ರಲ್ ಆಫೀಸ್ ಆಫ್ ಜ್ಯೂಯಿಷ್ ಎಜುಕೇಷನ್ ಎಂಬ ಸಂಸ್ಥೆಯನ್ನು ಸ್ಥಾಪಿಸಿದರು; ಜರ್ಮನ್ ಸರ್ಕಾರವು ಸಾರ್ವಜನಿಕ ಶಿಕ್ಷಣಕ್ಕೆ ಯಹೂದಿಗಳನ್ನು ಸೇರಿಸುವುದಕ್ಕೆ ನಿರ್ಬಂಧ ಹೂಡಿದ್ದ ಆ ಕಾಲದಲ್ಲಿ ಈ ಸಂಸ್ಥೆಯು ದಿನೇ ದಿನೇ ಹೆಚ್ಚು ಪ್ರಾಮುಖ್ಯತೆಯನ್ನು ಪಡೆಯಿತು. ನಾಝೀ ಆಡಳಿತವು ಈ ಸಂಸ್ಥೆಗೆ ನಾನಾ ತೊಡಕುಗಳನ್ನು ಒಡ್ಡಿತು.
ಕಡೆಗೆ, 1938ರಲ್ಲಿ, ಬುಬರ್ ಜರ್ಮನಿಯನ್ನು ತೊರೆದು ಮ್ಯಾಂಡೇಟ್ ಪ್ಯಾಲೆಸ್ಟೈನ್ ನ ಅಂದಿನ ರಾಜಧಾನಿಯಾಗಿದ್ದ ಜೆರೂಸೆಲಂ ನಲ್ಲಿ ನೆಲೆಸಿದರು. ಅಲ್ಲಿನ ಹೀಬ್ರೂ ವಿಶ್ವವಿದ್ಯಾಲಯದಲ್ಲಿ ಪ್ರೊಫೆಸರ್ ಆಗಿ ಸೇರಿದ ಬುಬರ್ ಮಾನವಶಾಸ್ತ್ರ ಮತ್ತು ಪರಿಚಯಾತ್ಮಕ ಸಮಾಜಶಾಸ್ತ್ರ ವಿಷಯಗಳನ್ನು ಬೋಧಿಸಿದರು. ಪ್ಯಾಲೆಸ್ಟೈನ್ ನಲ್ಲಿದ್ದ ಯಹೂದಿಗಳ ಸಮಸ್ಯಗಳ ಬಗ್ಗೆ ಇದ್ದ ಚರ್ಚೆಗಳಲ್ಲಿ ಅವರು ಭಾಗವಹಿಸಿದರು; ಅರಬ್ ಪ್ರಶ್ನೆಯ ಬಗ್ಗೆಯೂ ತೊಡಗಿಕೊಂಡ ಅವರು ಬೈಬಲ್, ಆಧ್ಯಾತ್ಮಕ ಮತ್ತು ಹಸಿಡಿಕ್ ಕೃತಿಗಳಲ್ಲಿ ಮೂಲಕ ಈ ಸಮಸ್ಯಗಳಿಗೆ ಪರಿಹಾರ ಕಾಣಲು ಯತ್ನಿಸಿದರು. ಬುಬರ್ ಇಖುಡ್ ಎಂಬ, ಅರಬರಿಗೆ ಮತ್ತು ಯಹೂದಿಗಳಿಗೆ ಪ್ಯಾಲೆಸ್ಟೈನ್ ನಲ್ಲಿ  ದ್ವಿ-ರಾಷ್ಟ್ರ ಸ್ಥಾಪನೆಯ ಗುರಿ ಹೊಂದಿದ್ದ ಗುಂಪಿನ ಸದಸ್ಯರಾದರು. ಅಂತಹ ದ್ವಿರಾಷ್ಟ್ರ ಸಂಘವು ಕೇವಲ ಯಹೂದಿ ರಾಜ್ಯವನ್ನು ಮಾತ್ರ ಸ್ಥಾಪಿಸಿವುದಕ್ಕಿಂತಲೂ ಸಮರ್ಪಕವಾದ ರೀತಿಯಲ್ಲಿ ಝಿಯಾನಿಸಂ ನ ತತ್ವಗಳನ್ನು ಪೂರೈಸುವುದು ಎಂದು ಬುಬರ್ ಅಭಿಪ್ರಾಯ ಹೊಂದಿದ್ದರು. 1946ರಲ್ಲಿ ತಮ್ಮ ಕೃತಿಯಾದ ಪಾಥ್ಸ್ ಆಫ್ ಯುಟೋಪಿಯಾ ವನ್ನು ಬುಬರ್ ಬಿಡುಗಡೆ ಮಾಡಿದರು; ಆ ಕೃತಿಯಲ್ಲಿ ಬುಬರ್ ತಮ್ಮ ಸಂವಾದಾತ್ಮಕ ಸಾಮಾಜಿಕ ದೃಷ್ಟಿಕೋನಗಳನ್ನೂ, ತಮ್ಮ "ಸಂವಾದಾತ್ಮಕ ಸಮುದಾಯ" ಸಿದ್ಧಾಂತವನ್ನೂ ಮಂಡಿಸಿದ್ದರು; ಈ ಸಿದ್ಧಾಂತವು "ಸಂವಾದಾತ್ಮಕ ಸಂಬಂಧಗಳು" ಎಂಬ ಅಂತರ್ವ್ಯಕ್ತಿ ಬಾಂಧವ್ಯದ ಮೇಲೆ ಆಧಾರವಾದುದಾಗಿತ್ತು.
ಎರಡನೆಯ ಮಹಾಯುದ್ಧದ ನಂತರ ಬುಬರ್ ಯೂರೋಪ್ ಮತ್ತು ಯುಎಸ್ಎ ಗಳಿಗೆ ಪ್ರಯಾಣ ಮಾಡಿ ಉಪನ್ಯಾಸಗಳನ್ನು ನೀಡಲಾರಂಭಿಸಿದರು.
ಸಿದ್ಧಾಂತ
ಬುಬರ್, ತಮ್ಮ ಕೃತಿ ಐ ಎಂಡ್ ದೌ ನಲ್ಲಿ ವರ್ಣಿಸಿರುವ ಸಂವಾದಾತ್ಮಕ ಅಸ್ತಿತ್ವ ಎಂಬ ಸಂಯೋಜಿತ ಸಿದ್ಧಾಂತಕ್ಕೆ ಹೆಸರುವಾಸಿಯಾಗಿದ್ದಾರೆ. ಆದಾಗ್ಯೂ, ಅವರ ಪುಸ್ತಕವು ಹಲವಾರು ವಿಷಯಗಳನ್ನು ಕುರಿತು ಬರೆದಂತಹುದ್ದಾಗಿದ್ದು, ಅದರಲ್ಲಿ ಧಾರ್ಮಿಕ ಪ್ರಜ್ಞೆ, ಆಧುನಿಕತೆ, ಕೆಡುಕಿನ ರೂಪರೇಷೆಗಳು, ನೀತಿ, ಶಿಕ್ಷಣ, ಮತ್ತು ಬೈಬಲ್ ನ ವ್ಯಾಖ್ಯಾನಗು ಸೇರಿವೆ.
ಸಂವಾದ ಮತ್ತು ಅಸ್ತಿತ್ವ
ಐ ಎಂಡ್ ದೌ ನಲ್ಲಿ ಬುಬರ್ ಮಾನವನ ಅಸ್ತಿತ್ವದ ಬಗ್ಗೆ ಒಂದು ಸಿದ್ಧಾಂತವನ್ನು ಪರಿಚಯಿಸಿದರು. ಫ್ಯುಯೆರ್ಬಾಷ್ ರ ದ ಎಸೆನ್ಸ್ ಆಫ್ ಕ್ರಿಶ್ಚಿಯಾನಿಟಿ ಮತ್ತು ಕೀರ್ಕೆಗ್ಗಾರ್ಡ್ ರ  "ಸಿಂಗಲ್ ಒನ್"ನಿಂದ ಭಾಗಶಃ ಪ್ರೇರಿತರಾದ ಬುಬರ್  ಅಸ್ತಿತ್ವವೆಂದರೆ ಭೇಟಿಯಾಗುವಿಕೆ ಎಂಬ ಚಿಂತನೆಯ ಹಾದಿಯಲ್ಲಿ ತೊಡಗಿಕೊಂಡರು. ಅವರು ತಮ್ಮ ತತ್ವಗಳನ್ನು ಜೋಡಿ ಪದಗಳಾದ ಇಖ್-ಡು ಮತ್ತು ಇಖ್-E s ಗಳ ಮೂಲಕ ವಿವರಿಸಿದರು; ಪ್ರಜ್ಞೆಯ ವಿವಿಧ ರೂಪಗಳು, ಪರಸ್ಪರ ಕ್ರಿಯೆಗಳು ಮತ್ತು ಅಸ್ತಿತ್ವದ ವರ್ಗೀಕರಣಗಳ ಮೂಲಕ ವ್ಯಕ್ತಿಯು ಇತರ ವ್ಯಕ್ತಿಗಳೊಡನೆ, ಜಡ ವಸ್ತುಗಳೊಡನೆ ಮತ್ತು ಸರ್ವಸತ್ಯಗಳೊಡನೆ ಹೇಗೆ ಸಂವಾದಿಸುತ್ತಾನೆ ಎಂಬುದೇ ಈ ತತ್ವದ ತಿರುಳು. ತಾತ್ವಿಕವಾಗಿ, ಈ ಜೋಡಿ ಪದಗಳು ಅಸ್ತಿತ್ವದ ರೀತಿಗಳ ಬಗ್ಗೆ ಸಂಕೀರ್ಣ ಚಿಂತನೆಗಳನ್ನು ಮೂಡಿಸಲು ಬಳಸಲಾಗಿದೆ - ಪ್ರಮುಖವಾಗಿ ಹೇಗೆ ಒಬ್ಬ ವ್ಯಕ್ತಿ ಇರುತ್ತಾನೆ ಮತ್ತು ಆ ಇರುವಿಕೆಯನ್ನು ಹೇಗೆ ಯಥಾರ್ಥಗೊಳಿಸುತ್ತಾನೆ ಎಂಬುದನ್ನು. (ನೋಡಿ ಎಕ್ಸಿಸ್ಟೆನ್ಷಿಯಾಲಿಸಂ). ಐ ಎಂಡ್ ದೌ ನಲ್ಲಿ ಬುಬರ್ ವಾದಿಸುವಂತೆ, ವ್ಯಕ್ತಿಯು ಸರ್ವಕಾಲದಲ್ಲೂ ಜಗತ್ತಿನೊಡನೆ ಈ ವಿಧಗಳಲ್ಲಿ ಒಂದರ ಮೂಲಕ ಸಂಪರ್ಕದಲ್ಲಿರುತ್ತಾನೆ.
ಬುಬರ್ ಜೀವಿಗಳ ಉಭಯ ಕ್ರಮಗಳನ್ನು ವಿವರಿಸಲು ಬಳಸುವ ಉತ್ಪತ್ತಿಶಾಸ್ತ್ರದ ಪ್ರಮುಖ ಗುರಿಗಳಲ್ಲಿ ಒಂದು ಸಂವಾದಾತ್ವಕ (ಇಖ್-ಡು ), ಮತ್ತೊಂದು ಸ್ವಗತ (ಇಖ್-Es ). ಸಂಪರ್ಕದ ಪರಿಕಲ್ಪನೆಯನ್ನು, ವಿಶೇಷತಃ ಭಾಷಾಧಾರಿತ ಸಂಪರ್ಕ ಸಂಬಂಧಿತವಾದುದನ್ನು, ಸಂವಾದ ಮತ್ತು ಸ್ವಗತದ ಸಂದರ್ಭಗಳಲ್ಲಿ ನುಡಿಗಟ್ಟುಗಳ ಮೂಲಕ ವಿವರಿಸುವಲ್ಲಿ ಬಳಸಲಾಗುತ್ತದೆ; ಈ ವಿಧವು ಮಾನವನ ಅಸ್ತಿತ್ವದ ವ್ಯಕ್ತಿಗತ ಸಂಬಂಧಗಳ ರೀತಿಯನ್ನು ವಿವರಿಸಲೂ ಶಕ್ತವಾಗಿದೆ.
ಇಖ್ - ಡು
ಇಖ್-ಡು ("ನಾನು-ನೀನು"ಅಥವಾ "ನಾನು-ನೀವು") ಎಂಬುದು ಎರಡು ವ್ಯಕ್ತಿಗಳು (ಜೀವಗಳು) ಪರಸ್ಪರ ಹಾಗೂ ಸಂಪೂರ್ಣವಾಗಿ ಅಸ್ತಿತ್ವದಲ್ಲಿರುವಾಗ ಹೊಂದುವ ಸಂಬಂಧವನ್ನು ಒತ್ತಿಹೇಳುತ್ತದೆ. ಅದು ಒಂದು ದೃಢವಾದ ಭೇಟಿ, ಏಕೆಂದರೆ ಇಲ್ಲಿ ಜೀವಿಗಳು ತಮ್ಮ ನೈಜ ಸ್ಥಿತಿಯಲ್ಲಿ ಒಂದನ್ನೊಂದು ಭೇಟಿಯಾಗುತ್ತವೆ, ಜೀವಿಗಳನ್ನು ಗುಣಾತ್ಮಕವಾಗಿ ಅಥವಾ ಸ-ವಿಷಯಕವಾಗಿ ವಿವರಿಸುವ ಅವಶ್ಯಕತೆ ಇರುವುದಿಲ್ಲ. ಈ ಸಂಬಂಧದಲ್ಲಿ ಊಹೆ ಮತ್ತು ಅಭಿಪ್ರಾಯಗಳಿಗೆ ಯಾವುದೇ ಪಾತ್ರವಿರುವುದಿಲ್ಲ. ನಾನು-ನೀನು ಭೇಟಿಯಲ್ಲಿ ಅನಂತತೆ ಮತ್ತು ಸಾರ್ವತ್ರಿಕತೆಗಳು ನೈಜವಾಗಿರುತ್ತವೆ. (ಬರಿದೇ ಅಭಿಪ್ರಾಯಗಳಾಗಿರುವುದಿಲ್ಲ).
ಇಖ್-ಡು  ಸಂಬಂಧದಲ್ಲಿ ಜೋಡಣೆ ಇರುವುದಿಲ್ಲ (ಉದಾಹರಣೆಗೆ ರಚನೆ/ಆಕೃತಿ) ಹಾಗೂ ಯಾವುದೇ ವಿಷಯದ ಸಂವಹನವಿರುವುದಿಲ್ಲ (ಉದಾಹರಣೆಗೆ ಮಾಹಿತಿ) ಎಂದು ಬುಬರ್ ಒತ್ತಿಹೇಳಿದರು. ಇಖ್-ಡು ಒಂದು ಘಟನೆಯಾಗಿ ಸಂಭವಿಸುತ್ತದೆ ಎಂದು ಪ್ರಮಾಣೀಕರಿಸುವುದು ಸಾಧ್ಯವಿಲ್ಲವಾದರೂ (ಉದಾಹರಣೆಗೆ ಅದರ ಮಾಪನ ಸಾಧ್ಯವಿಲ್ಲ) ಬುಬರ್ ಅದು ಸತ್ಯ ಮತ್ತು ಅನುಭವವೇದ್ಯವೆಂದು ಪ್ರತಿಪಾದಿಸಿದರು. ಇಖ್-ಡು ವನ್ನು ಪ್ರತಿಪಾದಿಸುವಂತಹ ಹಲವಾರು ಉದಾಹರಣೆಗಳನ್ನು ದೈನಂದಿನ ಬದುಕಿನಿಂದಲೇ ಹೆಕ್ಕಿ ಬಳಸಿಕೊಳ್ಳಲಾಗುತ್ತದೆ - ಇಬ್ಬರು ಪ್ರೇಮಿಗಳು, ಒಬ್ಬ ವೀಕ್ಷಕ ಮತ್ತು ಬೆಕ್ಕು, ಲೇಖಕ ಮತ್ತು ಮರ, ಟ್ರೈನ್ ನಲ್ಲಿರುವ ಇಬ್ಬರು ಅಪರಿಚಿತರು. ಇಖ್-ಡು ಸಂಬಂಧವನ್ನು ವರ್ಣಿಸಲು ಬಳಸುವ ಸಾಮಾನ್ಯ ಆಂಗ್ಲ ಪದಗಳೆಂದರೆ ಎದುರಾಗುವಿಕೆ, ಭೇಟಿ, ಸಂವಾದ, ಪರಸ್ಪರತೆ, ಮತ್ತು ವಿನಿಮಯ(ಎಂಕೌಂಟರ್, ಮೀಟಿಂಗ್, ಡೈಲಾಗ್, ಮ್ಯೂಚುಯಾಲಿಟಿ, ಎಕ್ಸ್ ಚೇಂಜ್).
ಬುಬರ್ ಗುರುತಿಸಿದ ಒಂದು ಪ್ರಮುಖ ಇಖ್-ಡು ಸಂಬಂಧ ಮಾನವ ಮತ್ತು ದೇವರ ಮಧ್ಯೆ ಇರುವಂತಹುದು. ದೇವನೊಡನೆ ಪರಸ್ಪರ ಸಂಪರ್ಕ ಹೊಂದಲು ಇದೊಂದೇ ಮಾರ್ಗ ಎನ್ನುತ್ತಾರೆ ಬುಬರ್; ಯಾರೊಂದಿಗೇ ಆಗಲ ಅಥವಾ ಯಾವುದರೊಂದಿಗೇ ಆಗಲಿ, ಇಖ್-ಡು  ಸಂಬಂಧವನ್ನು ಬೆಳೆಸಿದರೆ, ಅದು ದೇವನೊಂದಿಗೆ ಸರ್ವಕಾಲಿಕ ಸಂಬಂಧವನ್ನು ಹೊಂದಿದಂತೆ ಎಂಬ ವಾದವನ್ನು ಬುಬರ್ ಮುಂದಿಟ್ಟರು.
ಈ ನಾನು-ನೀನು ಸಂಬಂಧವನ್ನು ದೇವನೊಂದಿಗೆ ಕಲ್ಪಿಸಲು ವ್ಯಕ್ತಿಯು ಅಂತಹ ಚಿಂತನೆಗಳನ್ನು ಮುಕ್ತವಾಗಿ ಆಹ್ವಾನಿಸುವಂತಿರಬೇಕು, ಆದರೆ ಆ ಸಂಬಂಧವನ್ನು ಅರಸುತ್ತಾ ಹೋಗಬಾರದು. ಅಂತಹ ಸಂಬಂಧವನ್ನು ಅರಸಿ ಹೋದರೆ ಅದು-ತನದ ಗುಣಗಳ ಸೃಷ್ಟಿಯಾಗುತ್ತವೆ, ಆದ್ದರಿಂದ ನಾನು-ನೀನು ಸಂಬಂಧವು ಕುಂಠಿತವಾಗಿ ನಾನು-ಅದು ಸಂಬಂಧಕ್ಕೆ ಸೀಮಿತವಾಗುತ್ತದೆ. ನಾನು-ನೀನು ಸಂಬಂಧವನ್ನೇ ನಿರಪೇಕ್ಷೆಯಿಂದ ಆಹ್ವಾನಿಸಿದರೆ, ದೇವನು ನಮ್ಮ ಆಹ್ವಾನಕ್ಕೆ ಓಗೊಟ್ಟು ನಮ್ಮಲ್ಲಿಗೆ ಬರುವನು ಎಂದು ಬುಬರ್ ಹೇಳುತ್ತಾರೆ. ಅಲ್ಲದೆ, ಬುಬರ್ ವರ್ಣಿಸುವ ದೇವನು ನಿರ್ಗುಣನಾದ್ದರಿಂದ, ಈ ನಾನು-ನೀನು ಸಂಬಂಧವು ವ್ಯಕ್ತಿಯು ಬಯಸಿದಷ್ಟು ಕಾಲವೂ ಇರುತ್ತದೆ. ವ್ಯಕ್ತಿಯು ಅಂತಿಮವಾಗಿ ನಾನು-ಅದು ಸಂಬಂಧಕ್ಕೆ ಮರಳಿದಾಗ, ಅವು ಇನ್ನೂ ಆಳದ ಸಂಬಂಧ ಮತ್ತು ಸಂವಹನದ ಸ್ಥಂಭಗಳಾಗುತ್ತವೆ.
ಇಖ್ - Es
ಇಖ್-Es ("ನಾನು-ಅದು") ಸಂಬಂಧವು ಇಖ್-ಡು ವಿಗೆ ಸರಿಸುಮಾರು ವಿರುದ್ಧವಾದ ಸಂಬಂಧವಾಗಿದೆ. ಇಖ್-ಡು ವಿನಲ್ಲಿ ಎರಡು ಜೀವಗಳು ಒಂದಕ್ಕೊಂದು ಎದುರಾಗುತ್ತವೆ; ಆದರೆ ಇಖ್-Es  ಸಂಬಂಧದಲ್ಲಿ ಜೀವಿಗಳು ವಾಸ್ತವವಾಗಿ ಭೇಟಿಯಾಗುವುದಿಲ್ಲ. ಬದಲಿಗೆ "ನಾನು" ಎಂಬುದು ಅದರ ಎದುರಿನ ಜೀವಿಯ ಕಲ್ಪನೆಯನ್ನು ಅಥವಾ ಚಿಂತನೆಯನ್ನು ಎದುರುಗೊಳ್ಳುತ್ತದೆ ಮತ್ತು ಅದಕ್ಕೆ ಗುಣಗಳನ್ನು ಆರೋಪಿಸುತ್ತದೆ ಹಾಗೂ ಆ ಜೀವಿಯನ್ನು ಒಂದು ವಸ್ತುವಿನಂತೆ ಕಾಣುತ್ತದೆ. ಆ ಎಲ್ಲಾ ವಸ್ತುಗಳನ್ನೂ ಕೇವಲ ಮಾನಸಿಕ ಪ್ರತಿನಿಧಿಗಳೆಂದು ಪರಿಗಣಿಸಲಾಗುತ್ತದೆ, ಅವು ವ್ಯಕ್ತಿಯ ಮನದಲ್ಲಿ ಸೃಷ್ಟಿಯಾಗಿ, ಅಲ್ಲೇ ಪೋಷಿತವಾಗುತ್ತವೆ. ಈ ಸಿದ್ಧಾಂತವು ಕಾಂಟ್ ರವರ ಚಮತ್ಕಾರ ಸಿದ್ಧಾಂತವನ್ನು ಕೊಂಚ ಮಟ್ಟಿಗೆ ಆಧಾರವಾಗಿರಿಸಿಕೊಂಡಿದೆ; ಈ ವಸ್ತುಗಳು ಕಲ್ಪನೆಯ ಅನುಭವವನ್ನು ಹೊಂದಿದವನ ಮನದಲ್ಲಿ ನೆಲೆಸುತ್ತದೆ, ಹಾಗೂ ಕೇವಲ ಆಲೋಚನೆರಳ ರೂಪದಲ್ಲಿಯೇ ಇರುತ್ತದೆ. ಆದ್ದರಿಂದ ಇಖ್-Es ಸಂಬಂಧವು ವಾಸ್ತವವಾಗಿ ವ್ಯಕ್ತಿಯು ತನ್ನೊಂದಿಗೇ ಹೊಂದಿದಂತಹ ಸಂಬಂಧವಾಗುತ್ತದೆ, ಅದು ಸಂವಾದವಲ್ಲ, ಸ್ವಗತ.
ಇಖ್-Es ಸಂಬಂಧದಲ್ಲಿ ವ್ಯಕ್ತಿಯು ಇತರ ವಸ್ತುಗಳನ್ನು, ಮುಷ್ಯರನ್ನು, ಇತ್ಯಾದಿಗಳನ್ನು ಬಳಸತಕ್ಕ ಅಥವಾ ಅನುಭವಿಸತಕ್ಕ ವಸ್ತುಗಳು ಎಂಬ ದೃಷ್ಟಿಕೋನದಿಂದ ನೋಡುತ್ತಾನೆ. ಈ ವಿಧವಾದ ವಸ್ತುಪರತೆಯು ಸ್ವಾರ್ಥದ ಚಿಂತನೆಗಳಿಗೆ ಅನ್ವಯಿಸುತ್ತದೆ - ವಸ್ತುವು ಯಾವ ರೀತಿಯಲ್ಲಿ ವ್ಯಕ್ತಿಗೆ ಉಪಯೋಗವಾಗುವುದು ಎಂಬ ಆಲೋಚನೆ.
ಮನುಷ್ಯನ ಜೀವನಚು ಇಖ್-ಡು ಮತ್ತು ಇಖ್-Es  ಗಳ ನಡುವೆ ಹೊಯ್ದಾಡುತ್ತಿರುತ್ತದೆ ಹಾಗೂ ಇಖ್-ಡು  ಅನುಭವಗಳು ಕಡಿಮೆ ಹಾಗೂ ಯಾವಾಗಲಾದರೊಮ್ಮೆ ಸಂಭವಿಸುವಂತಹವು ಎಂದು ಬುಬರ್ ಅಭಿಪ್ರಾಯ ಪಡುತ್ತಾರೆ. ಆಧುನಿಕತೆ ಯ ಹಲವಾರು ಕೆಡುಕುಗಳನ್ನು ವಿಶ್ಲೇಷಿಸುತ್ತಾ (ಉದಾಹರಣೆಗೆ ಏಕಾಂಗಿತನ, ಅಮಾನವೀಯವಾಗಿಸುವಿಕೆ, ಇತ್ಯಾದಿ.), ಅಸ್ತಿತ್ವದ ಅಪ್ಪಟ ವಿಶ್ಲೇಷಣಾತ್ಮಕ ಹಾಗೂ ವಸ್ತುನಿಷ್ಠ ದೃಷ್ಟಿಕೋನಗಳ ವಿಸ್ತರತೆಯು ಮೂಲತಃ ಇಖ್-Es  ಸಂಬಂಧಗಳ ಪ್ರತಿಪಾದನೆಯೇ ಎಂದು ಬುಬರ್ ನಂಬಿದ್ದರು - ಇದು ಮಾನವರ ನಡುವೆಯೂ ವಸ್ತುಗಳ ನಡುವೆ ಪ್ರಸ್ತುತವಾದಷ್ಟೇ ಪ್ರಸ್ತುತವಾದುದು. ಈ ಮಾದರಿಯು ಅಸ್ತಿತ್ವದಲ್ಲಿರುವವರನ್ನಷ್ಟೇ ಅಲ್ಲದೆ ಅಸ್ತಿತ್ವದ ಅರ್ಥದ ಮೌಲ್ಯವನ್ನೇ ತಗ್ಗಿಸುತ್ತದೆ ಎಂದು ಬುಬರ್ ವಾದಿಸಿದರು.
ಅನುವಾದದ ಬಗ್ಗೆ ಟಿಪ್ಪಣಿ
ಇಖ್ ಉಂಡ್ ಡು ವನ್ನು ಮೂಲ ಜರ್ಮನ್ ಭಾಷೆಯಿಂದ ಹಲವಾರು ಭಾಷೆಗಳಿಗೆ ಅನುವಾದ ಮಾಡಲಾಗಿದೆ. ಅದರೆ, ಬುಬರ್ ರ ಜರ್ಮನ್ ಭಾಷೆಯು ಬಹಳ ನುಡಿಗಟ್ಟುಗಳಿಂದ ಕೂಡಿದ್ದುದರಿಂದ ಹಾಗೂ ಹಲವಾರು ಕಡೆಗಳಲ್ಲಿ ಕ್ರಮಬದ್ಧತೆ ಇಲ್ಲದುದರಿಂದ, ಅವರ ಕೃತಿಗಳಲ್ಲಿನ ಸಂಕೀರ್ಣ ಸಂದೇಶಗಳನ್ನು ಓದುಗರಿಗೆ ತಲುಪಿಸುವುದರ ಬಗ್ಗೆ ಸ್ವಾಭಾವಿಕವಾಗಿಯೇ ಹಲವಾರು ಚರ್ಚೆಗಳು ನಡೆದಿವೆ. ಇಂಗ್ಲಿಷ್ ಮಾತನಾಡುವ ಜಗತ್ತಿನ ಒಂದು ವಿಮರ್ಶಾತ್ಮಕ ಚರ್ಚೆಯು ಈ ಜೋಡಿ ಪದಗಳಾದ ಇಖ್-ಡು ಮತ್ತು ಇಖ್-Es  ಗಳ ಸರಿಯಾದ ಅನುವಾದದ ಕುರಿತಾದುದಾಗಿದೆ. ಜರ್ಮನ್ ಭಾಷೆಯಲ್ಲಿ "ಡು" ಪದವನ್ನು ಬಳಸುವ ಜಾಗದಲ್ಲಿ ಇಂಗ್ಲಿಷ್ ನ "ದೌ" (ರೊನಾಲ್ಡ್ ಸ್ಮಿತ್ ರ ಆವೃತ್ತಿಯಲ್ಲಿ ಬಳಸಲಾಗಿದೆ) ಮತ್ತು "ಯೂ" (ವಾಲ್ಟರ್ ಕಾಫ್ ಮನ್ ಇದನ್ನು ಬಳಸಿದ್ದಾರೆ)ಗಳನ್ನು ಬಳಸಲಾಗುತ್ತದೆ. ಮುಖ್ಯ ಸಮಸ್ಯೆಯೆಂದರೆ ಬಹಳ ವೈಯಕ್ತಿಕವಾದ, ಹಾಗೂ ನಿಕಟತೆಯನ್ನು ಸೂಚಿಸುವ, ಜರ್ಮನ್ ಪದವಾದ "ಡು" ಗೆ ಸರಿಯಾದ, ಸಮಾನಾರ್ಥ ನೀಡುವ ಪದ ಇಂಗ್ಲಿಷ್ ನಲ್ಲಿ ಇಲ್ಲದಿರುವುದರಿಂದ ಅದನ್ನು ಸೂಕ್ತವಾಗಿ ಅನುವಾದಿಸುವುದೇ ಕ್ಲಿಷ್ಟಕರವಾಗಿದೆ. "ದೌ" ಧಾರ್ಮಿಕ ಮತ್ತು ಪೂಜನೀಯ ಭಾವವನ್ನು ಹೊಮ್ಮಿಸುತ್ತದೆ, ಇದೇ ಭಾವನೆಯನ್ನು ಬುಬರ್ ಮಂಡಿಸಲು ಇಚ್ಚಿಸಿದ್ದರು ಎಂಬುದು ಸ್ಮಿತ್ ರ ವಾದ(ಉದಾಹರಣೆಗೆ ಬುಬರ್ ದೇವನನ್ನು ಸರ್ವಕಾಲಿಕ "ಡು" ಎಂದು ವರ್ಣಿಸುತ್ತಾರೆ). ಕಾಫ್ ಮನ್ ಈ ಪದವು ಪ್ರಾಚೀನವಾದುದು ಹಾಗೂ ವ್ಯಕ್ತಿಭಾವರಹಿತವಾದುದೆಂದೂ, "ಯೂ" ಎಂಬುದೇ (ಜರ್ಮನ್ ಭಾಷೆಯ "ಡು" ಪದದಂತೆ) ವಾಡಿಕೆಯಲ್ಲಿರುವುದು ಹಾಗೂ ಆಪ್ತವಾದ ಮಾತುಕತೆಗಳಲ್ಲಿ ಬಳಸಲ್ಪಡುವುದೆಂದೂ, ಹಾಗಾಗಿ "ಯೂ" ಅನ್ನೇ ಬಳಸಬೇಕೆಂದೂ ದೃಢೀಕರಿಸಿದರು.
ಈ ಚರ್ಚೆಯು ಹೀಗೆಯೇ ಮುಂದುವರಿದಿದ್ದರೂ, ಇಂಗ್ಲಿಷ್ ಮಾತನಾಡುವವರ ಜಗತ್ತಿನಲ್ಲಿ ಬುಬರ್ ರ ಪುಸ್ತಕವು ಐ ಎಂಡ್ ದೌ ಎಂದೇ ಪ್ರಖ್ಯಾತವಾಗಿದೆ, ಪ್ರಾಯಶಃ ಸ್ಮಿತ್ ರ ಅನುವಾದವನು ಕಾಫ್ ಮನ್ ರ ಅನುವಾದಕ್ಕಿಂತಲೂ ಬಹಳ ವರ್ಷಗಳ ಮುಂಚೆ ಪ್ರಕಟವಾದುದು ಇದಕ್ಕೆ ಕಾರಣವಾಗಿರಬಹುದು. ಆದಾಗ್ಯೂ, ಸ್ಮಿತ್ ಮತ್ತು ಕಾಫ್ ಮನ್ ಇಬ್ಬರ ಅನುವಾದಗಳೂ ವ್ಯಾಪಕವಾಗಿ ಲಭ್ಯವಾಗಿವೆ.
ಹಸಿಡಿಸಂ (ಭಕ್ತಿಭಾವ) ಮತ್ತು ಅಧ್ಯಾತ್ಮಯೋಗ
ಬುಬರ್ ಹಸಿಡಿಕ್ (ಭಕ್ತಿಭಾವದ) ವಿದ್ಯೆಯ ಪಂಡಿತರು, ವ್ಯಾಖ್ಯಾನಕಾರರು ಮತ್ತು ಅನುವಾದಕರಾಗಿದ್ದರು. ಅವರು ಹಸಿಡಿಸಂ ಅನ್ನು ಜುದಾಯಿಸಂ ನ ಸಾಂಸ್ಕೃತಿಕ ಪುನಶ್ಚೇತನಗೊಳಿಸುವ ಆಕರವೆಂದು ಭಾವಿಸಿದರು, ಹಾಗೂ ಆಗಾಗ್ಗೆ ಸಮುದಾಯ, ವ್ಯಕ್ತಿಗತ ಬದುಕು, ಮತ್ತು ಸಾಮಾನ್ಯ ಚಟುವಟಿಕೆಗಳಲ್ಲಿ ಅರ್ಥವನ್ನು (ಉದಾಹರಣೆಗೆ ಕೆಲಸಗಾರನಿಗೆ ತನ್ನ ಸಲಕರಣೆಗಳೊಡನೆ ಇರುವ ಸಂಬಂಧ) ಕಂಡುಕೊಳ್ಳುವುದರ ಬಗ್ಗೆ ಹೆಚ್ಚು ಒತ್ತು ನೀಡಿದರು. ಹಸಿಡಿಕ್ ತತ್ವಗಳು ದೇವನ ಅಸ್ತಿತ್ವವನ್ನು ಬೇಷರತ್ತಾಗಿ ಒಪ್ಪಿ ಜೀವನವನ್ನು ನಡೆಸುವ ಕ್ರಮಕ್ಕೆ ಒತ್ತು ಕೊಡುತ್ತವೆ, ಆ ಕ್ರಮದಲ್ಲಿ ದೈನಂದಿನ ಚಟುವಟಿಕೆಗಳು ಮತ್ತು ಧಾರ್ಮಿಕ ಅನುಭವಗಳ ಮಧ್ಯೆ ಯಾವುದೇ ವಿಶಿಷ್ಟವಾದ ವಿಂಗಡಣೆ ಇರುವುದಿಲ್ಲ ಎಂದರು ಬುಬರ್. ಬುಬರ್ ರ ಮಾನವಶಾಸ್ತ್ರದ ತತ್ವಜ್ಞಾನ ಎಂಬ ಕರತಿಯ ಮೇಲೆ ಈ ಚಿಂತನೆಯು ಪ್ರಬಲವಾದ ಪ್ರಭಾವ ಬೀರಿದೆ, ಆ ಕೃತಿಯು ಮಾನವನ ಅಸ್ತಿತ್ವಕ್ಕೆ ಮೂಲ ಆಧಾರವೇ ಸಂವಾದಾತ್ಮಕತೆ ಎಂದು ಪರಿಗಣಿಸುತ್ತದೆ.
೧೯೦೬ರಲ್ಲಿ ಬುಬರ್ ಡೈ ಜೆಷಿಕ್ಟೆನ್ ಡೆಸ್ ರಬ್ಬಿ ನಾಚ್ಮನ್ ಎಂಬ, ಬ್ರೆಸ್ಲೋವ್ ನ ರಬ್ಬಿ ನಾಚ್ಮನ್ ರ ಕಥೆಗಳ ಸಂಗ್ರಹವೊಂದನ್ನು ಬಿಡುಗಡೆ ಮಾಡಿದರು. ಆ ಖ್ಯಾತ ಹಸಿಡಿಕ್ ರೆಬ್ಬೆ ಯ ಕೃತಿಯನ್ನು ಇವರು ಆಧುನಿಕ ಹಸಿಡಿಕ್ ಶೈಲಿಗೆ ಅನುಗುಣವಾಗಿ ಮರುಕಥಾನಕಕ್ಕಿಳಿಸಿ, ಅದನ್ನು ವ್ಯಾಖ್ಯಾನಭರಿತವಾಗಿ ರಚಿಸಿದರು. ಎರಡು ವರ್ಷಗಳ ನಂತರ ಬುಬರ್ ಡೈ ಲೆಜೆಂಡೆ ಡೆಸ್ ಬಾಲ್ಷೆಮ್   ( ಬಾಲ್ ಷೆಮ್ ಟೋವ್ ನ ಕಥೆಗಳು) ಪುಸ್ತಕವನ್ನು ಬಿಡುಗಡೆ ಮಾಡಿದರು; ಬಾಲ್ಷೆಮ್ ಹಸಿಡಿಸಂನ ಸ್ಥಾಪಕರಾಗಿದ್ದರು.